
Enkonduko 


Scienca Komitato 

Prezidanto : Humphrey Tonkin, 

Usono, Universitv of Hartford; 

AdE 1 

Vicprezidanto : Detlev Blanke, 
Germanio, Prezidanto de la Societo 
pri Interlingvistiko 
Membroj : 

Vera Barandovska-Frank, 

Germanio, Universitat Paderborn; 
AIS 2 

Duncan Charters, Usono, Principia 
College, Elsah 

Renato Corsetti, Italio, Universita 
degli Studi di Roma „La Sapienza”; 
AdE 1 

Probal Dasgupta, Barato, LRU, 
Indian Statistical Institute, Kolkata; 
AdE 1 

Michel Duc Goninaz, Francio, 
Universite de Provence; AdE 1 
Aloyzas Gudaviĉius, Litovio, Ŝiauliij 
universitetas 

Wim Jansen, Nederlando, 

Universiteit van Amsterdam 
Boris Kolker, Usono; AdE 1 
Ilona Koutny, Pollando/Hungario, 
Uniwersytet im. Adama 
Mickiewicza w Poznaniu; AdE 1 
Maria Majerczak, Pollando, Uniwer- 
sytet Jagiellonski w Krakowie 
Geraldo Mattos, Brazilo, Federacia 
Universitato de Paranao; AdE 1 
Aleksandr Melnikov, Rusio, 

AKa^eMM CejibCKoxo3^HCTBeHHoro 
MaiHHHOCTpOeHHfl 
Radojica Petroviĉ, Serbio, 

Univerzitet u Kragujevcu 
Balazs Wacha, Hungario, MTA 
Nyelvtudomanyi Intezet 

Sekretario: Aida Ĉizikaite, Litovio 

1 AdE - Akademio de Esperanto 

2 AIS - Akademio Intemacia de la 
Sciencoj, San-Marino 


Karaj Legantoj, 

pro hazardaj (eksterredakciaj) koinci- 
doj, la nuna numero de IPR devas 
fermiĝi prokraste, pardonu... 
Verkante la enkondukon, miaj pensoj 
estas profunde ambivalencaj. Unu- 
flanke mi ĝojas pri la sukcesoj en 
Pollando, Germanio, Slovakio kaj 
Cinio, pri la sukcesa antaŭpreparo de 
nia 45-a Konferenco en Kunming kaj 
pri la valoraj fakaj artikoloj nun 
aperigataj (jene mi petas pardonon de 
aŭtoroj, kies artikoloj povos aperi nur 
aprile); aliflanke mi malĝojas, ĉar 
dum 2011 ni perdis ĉ. 100 membrojn 
de ILEI, t.e. pli ol 10 %-ojn el niaj 
membroj. Reage al tio, kaj ILEI kaj 
ĝia organo IPR devas analizi sin 
mem, kiel eliri el tiu ĉi situacio. Unu 
eblo estas la ŝparado. Pri tio la 
komitatanoj nun estas voĉdonantaj, 
kaj ĝi havos sekvojn ankaŭ por nia 
revuo (vd p. 6). Alia, pli oportuna 
eblo estas plibonigi nian laboron. Se 
temas pri IPR: ni atendas viajn 
konsilojn, en kiun direkton ni evolu- 
igu ĝin por servi pli bone la intere- 
sojn de la legantaro. La komitatanoj 
nun voĉdonos ankaŭ pri la Regularo 
de la Scienca Komitato, kiu helpas 
certigi la sciencan nivelon de IPR. 
Sed krom esti scienca, la revuo devas 
esti ankaŭ „interesa”. Anlcaŭ por tio 
ni petas vian helpon. 

Jozefo NEMETH, redaktoro 

Atingoplenan novan jaron por ni en ILEI ! 


Jam 2012! Tempo pritaksi 2011 kaj listigi defiojn por la lastaj ses monatoj 
de la mandato de la nuna ILEI-estraro. Jen okazo preni rigardon pli vaste ol 
la nuraj horizontoj de nia Ligo, por konstati, ke jam delonge ILEI fariĝis la 
dua ludanto sur la movada firmamento. Ni pri tio rajtas fieri - ĉar atingita 
per solida laboro kaj renovigaj streboj, sed samtempe ni devas duobligi 
niajn fortojn por digne plenumadi tiun rolon. 

La novjara mesaĝo dissendita en la 31a de decembro 2011 resumis la 
atingojn de la lasta jaro; por IPR ni ne ripetu ilin; rigardu ilin en la enira 
paĝo de www.ilei.info. Nia nuna mesaĝo, pretigita - tre konvene - dum la 
ĉina novjaro, prefere rigardu antaŭen. Kion ni planas por la nova jaro? 

• Intensigo de nia kunlaborada kaj gvida rolo en la preparoj por la 125- 
jara jubileo de Esperanto. 

• Konkretigo de la kunlaboro kun IFEF pri komuna seminario en la 
fervojista kongreso en majo (vidu paĝon 33). 

• Pretigo de modulara, fleksebla skemo por instruista trejnado, realigebla 
enplej diversaj lokoj, manieroj kaj cirkonstancoj. 

• Orda transdono de la liga regado al nova estraro. Tiucele deko da 
gvidiloj estas verkitaj kaj afiŝitaj, kiel tria tavolo en la vico ‘Statuto- 
Regularo-Gvidilo’. 

• Sukcesa realigo de la 45a Konferenco de ILEI en Kunming, kun bona 
partopren-nombro el diversaj kontinentoj, neforgeseblaj interkulturaj 
spertoj kaj valora programo. Tiucele nia respondeculo vizitis Ĉinion en 
novembro 2011, kaj abundaj informoj estas transdonitaj. 

• Simila sukceso por la planata universitata simpozio, kiu povos eĉ atingi 
danajn nivelojn, dank’ al bonaj kontaktoj kun universitatoj en Kunming 
kaj Pekino. 

Taskoj kaj defioj obstinas resti. Ni ne balau ilin subtapiŝen: serioza novjara 
mesaĝo devas ne nur saluti kaj bondeziri, skizi la tuj venontajn planojn, sed 
ankaŭ esplori niajn mankojn. Ni devas... 

• Evoluigi la multlingvan retejon ĝis ni povos ĝin malfermi publike. 

• Trovi novajn redaktorojn por pluvivigi la revuon Juna amiko , kaj trovi 
por ĝi varbiston. 

• Eldoni serion de bazaj du-lingvaj varbiloj (E-o + alia lingvo) post trovo 
de monrimedoj por tio. 

• Aperigi la rezultojn de la tre sukcesa simpozio, okazigita kadre de nia 
dana konferenco. 

• Daŭrigi la renovigon de nia Statuto, por ke la Ligo povu pli konvene 
funkcii. 

• Daŭrigi la delongan serĉon por ke iu prizorgu niajn eksterajn rilatojn kaj 
nian historion. 

• Daŭrigi la provon akiri kontaktpersonon en Britio kaj Rusio por ke tiuj 
landoj revenu al ILEL 

• Preni kontakton kun aktivuloj en Irano por restarigi sekcion tie; maturigi 
la peton el Armenio. 

• Aktivi kun Latinameriko, por 
akiri sekciojn en Argentino, 

Bolivio, Urugvajo, 

Nikaragvo... 

• Starigi kontaktojn kun 
Vjetnamio, prepare al la UK tie 
kaj starigo de kurso antaŭ aŭ 
dum la UK. 

• Labori plu por la nomumo de 
reprezentantoj en Mongolio, 

Indonezio, Nepalo, Vjetnamio. 

• Meti la financadon de la 
laboroj sur finance subtenebla 
bazo sen ĉiujaraj deficitoj. 

• Porti la naskiĝantan ‘oficejon 
de ILEL al plena funkciado, sur 
stabila ekonomia bazo. 


Surfote: Bonveniga koncerto en Kunming 
honore al la konferenca laborgrupo de ILEI (vidu pli sur p.36) 

Vi vidas, ke la subkuŝanta komunaĵo al ĉio tio estas niaj limigitaj 
laborfortoj kaj la malfacileco konvinki niajn membrojn kaj aliajn kontribui 
kaj kunlabori ĝuste kun ILEI ene de internacia kadro, kiam malfermiĝas 
ĉiam pli da projektoj kaj iniciatoj tra la mondo. Ni laŭeble kunlaboras kun 



‘,V.'VAi A -Dr. L. L.Zamenhof 


Varman 

ILEl estraranc 
fesorino Gor 



knvenon 

[ciojioa Petro 
bofeng al Kk. 

tiaj elpaŝoj, kiam iliaj celoj paralelas niajn. Sed la fakto restas, ke tia 
kreskanta plurismo limigas la laborfortojn kaj financajn rimedojn je la 
dispono de nia Ligo. 

Kelkaj linioj pri niaj plej urĝaj taskoj tra la nuna monato: ni nun luktas 
fermi la membrajn kaj financajn finkalkulojn por 2011. Klare ni frontas 
signifan deficiton, eventuale iom malpli ol tiu buĝetita kaj akceptita. Spite 
ĉiajn laborojn, ni atendas konsternan falon en nia membreco je ĉ. 10% 
kompare kun 2010. Nia buĝeto 2012 jam trairis seson da iteracioj; eĉ post 
ĉiaj klopodoj, ĝi neniel povas eviti la refojan proponon de signifa deficito 
(ĉ. 7% de nia suma kapitalo). Agado kostas. Eĉ tiu nivelo estis atingita nur 
per fortranĉo de printempa estrarkunsido, triona redukto en honorarioj por 
niaj aktivuloj kaj en repagoj de estraranaj kostoj, tranĉoj en la kostoj de niaj 
revuoj (atingota manke de aliaj solvoj, per malpliigo de la kolora presado) 
kaj rezigno pri ĉia eldona agado. Pri 2012, nia sekretario nun laboras 
organizi la subtenojn de la Koleghelpa Kaso; la jarfina kotizaltigo spronis 
signifan nombron da fruaj remembrigoj - ni laboregas dokumenti la 
rezulton de tio ene de januaro. Ni vivas en viglaj tempoj. 

Ni tamen bonvenigu la novan jaron, sed tio ne eblas sen danlcoj pri la 
pasinta, ĉar eĉ la eta ILEI dependas je la kombinitaj streboj de centoj da 
homoj por pluiri. Mi dankas al la estraraj kolegoj, ni dankas al niaj 
sekciestroj, al komitatanoj pro iliaj pli aktivaj partoprenoj en nia decidado, 
al la LKK de nia 44a Konferenco en Kopenhago, al nia redaktoro de IPR, 
Jozefo NEMETH - samtempe prizorganto de nia retejo, al la teamo de Juna 
amiko , kaj precipe al nia demisianta redaktoro, 
Geza KURUCZ, al niaj partneroj, Katalin KovAts 
(i edukado.net ), Ilona K0UTNY (UAM kaj instruista 
trejnado), la stabanoj de Kastelo Gresillon, la 
Esperanto-urbo Herzberg kaj amaso da aliaj, tro 
multaj por nomi individue. 

Per tiuj pensoj, mi deziras al vi ĉiuj nome de ILEI 
prosperan kaj aktivan jaron en 2012! Estu la drako 
kun ni! 

Stefan MACGlLL 
Prezidanto de ILEI 

KONFERENCA TEMO: 


La Arto de Komunikado, Komunikado de Arto 


de Duncan CHARTERS (Usono) 



La pasintaj du jaroj atestis seriozajn diskutojn pri 
temoj gravaj por nia laboro kaj por la evoluo de la 
monda edukado. E-o jam montris, ke ĝi havas la 
rimedojn por fariĝi utila metodo atingi la celojn de 
la „Internacia Jaro por la Proksimigo de Kulturoj” 

(Kubo 2010), ĉar edukado per E-o kaj ĝia praktika 
aplikado nature kondukas al la deziro konatiĝi kun 
aliaj kulturoj kaj kompreni ilin pli bone kaj kun pli 
da akceptemo, kaj donas praktikajn okazojn por 
realigi tiujn celojn. En 2011, ni konsideris en 
Kopenhago la temon „Lingvoj de scienca komunikado kaj edukado” kaj ni 
edukiĝis pri la diversaj rimedoj kiujn onikonsideras kaj praktikas por fronti 
la problemojn de lingva diverseco en edukado kaj la sciencoj, problemojn 
kiujn ne solvas ĉiam pli vasta uzado de la angla lingvo. 


Ĉi-jare, la loko kaj la landa kulturo de la konferenco de ILEI donas al ni la 
eblon plilarĝigi nian kulturan perspektivon por devigi nin konsideri ankaŭ 
aliajn supernaciajn komunikilojn kaj kulturajn transpontilojn. La 
komunikado mem estas arto, kiu sukcesas aŭ malsukcesas pro plej diversaj 
kialoj, inkluzive la trafan uzadon de la nuntempaj teknologiaj rimedoj. Tiuj 
rimedoj direktas kaj bildigas konceptojn kiuj antaŭe dependis de parolataj 
aŭ skribitaj vortoj, limigitaj al la apuda ĉeesto de la parolanto aŭ al 
enmanigita libro. Pro tio ke E-o mem estas baze lingvo, la uzantoj de tiu 
lingvo povas kredi ke komunikado okazas, kaj pliboniĝas, per elekto de la 
„ĝusta” lingvo-komunikilo kaj ĉiam pli efika uzado de la parole kaj skribe 
plej precizaj vortoj kadre de tiu lingvo. Vortoj ja prezentiĝas kiel la plej 
evidente kompreneblaj signifoportiloj de nia epoko, kaj oni povus kredi ke 
„komunikado” realiĝas precipe aŭ preskaŭ ekskluzive je la nivelo de ties 
kompetenta prezentado. Tamen ĉu komunikado okazas ekster la limiga 
kadro de vortoj? Edward HALL kaj aliaj antropologoj asertis ke ĝis 80% de 
la interhoma komunikado estas ekstervorta. Tion oni devas difini, tamen la 
aserto mem estas pensiga kaj alirebla diversmaniere. Nur por komenci, 

kiom gravas la kinetiko aplikata al gestoj, gestolingvoj, la esprimiĝo de 
sentoj per mienoj, krioj, muziko, desegnoj, pentrado? Komunikado ne estas 
nur intelekta ekzerco. 

Lastatempe aperis la filmo „La Artisto”, kiu gajnis tiom da atento kaj 
premioj, ke ĝi kandidatas por la kinoprodukto de la jaro. Kio ĝin 
karakterizas? La fakto ke ĝi tiel sukcese revenigas la spektantojn al la modo 
de la malnovaj „silentaj” filmoj, kiuj estis la solaj antaŭ ol la teknologio 
permesis la aldonon de la voĉoj de la geaktoroj. Ne nur per vortoj ni 
komprenas la rilatojn inter la homoj, inter hundo kaj ĝia mastro, la 
emociojn, la sentojn, la tragediojn kaj triumfojn de la homa vivo kaj de la 
homaj rilatoj kun siaj samhomoj kaj kun sia mondo. Jes, oni ŝpareme 
uzadis transskribadon de supozataj dialogpartoj, kio ĝenis per interrompado 
de la bildoj de la filmo, sed tio estis malgranda parto de la tuta arto 
komuniki sen parolado. 

Muziko komunikas sentojn, ofte pli efike ol vortoj, harmoniante kun la 
reagoj de la publiko antaŭ la vidataj scenoj. Silento mem komunikis, 
rifuzante interpreti tion kio okazas surekrane por ke ĉiu individua spektanto 
devu pensi kaj senti por si mem. Tiel povis vekiĝi tute individue emocioj de 
ĝojo, timo, kompato, vere aŭtentikaj homsentoj, kiuj povas esti ne nur 
interpretaj, sed aginstigaj kaj vivŝanĝaj. Kaj tio povis unuigi publikon kune 
alvenintan al la samaj emociaj konkludoj pri la spektitaj scenoj. Kino estas 
unu el la novaj artoj, kiu antaŭe devis resti senvorta (almenaŭ parole) sed 
neniam estis vere tiel silenta kiel oni povas supozi. Multajn tiajn filmojn 
akompanis konstante orgenmuziko aŭ eĉ tuta orkestro, kiel ĉiam pli 
popularas ĉe la loka simfoni-orkestro en nia apuda grandurbo Sankta-Luiso. 
Sed kio pri la pure senvorta arto (ankaŭ ne ĉiam silenta, ĉar ekzistas 
moderna arto moviĝanta, aŭ kun integritaj sonoj)? 

Permesu al mi nun citi ekzemplojn el spertoj en mia propra lernejo 
Principia, kie edukiĝas lernejanoj de la infanĝardeno ĝis universitata nivelo. 

En nia elementa lernejo, infanoj el tri lernojaroj partoprenas programon de 
interŝanĝado de arto kun lernejanoj loĝantaj en Latinameriko. La progra- 
mon organizas „Creative Connections” (Kreemaj Konektoj), senprofitcela 
entrepreno pri kulturaj interŝanĝoj, fondita de Alan Steckler, diplomito de 
la du plej superaj niveloj de la lernejo. La lernejanoj kunlaboris kun siaj 

ĉefinstruistoj kaj kun instruistoj pri arto por krei pentraĵojn, kiuj montru 
kiel vivas ĉiutage loĝantoj de Usono. Antaŭ laĵus pasinta Kristnaska ferio- 
periodo, lcopioj de la pentraĵoj estis afiŝitaj ekster la klasĉambroj, por ke 
ĉiuj preterpasantoj povu rigardi kaj prijuĝi la aŭtentikecon de la reprezent- 
ado de la usona vivo, kies originalojn la organiza entrepreno sendis al 
diversaj regionoj kaj landoj de Latinameriko. La lernejanoj en Latin- 
ameriko dumtempe preparadis siajn artverkojn por sendado al aliaj landoj, 
inkluzive al tiuj samaj klasoj de Principia, kiuj kreis perspektivojn pri sia 
vivo por dividi ilin kun la latinamerikanoj. La grupoj sisteme studos la 
bildojn, kiujn ili reciproke sendis, kaj faros konkludojn pri la kulturo en kiu 
loĝas iliaj „geamikoj”, kun kiuj ili komunikiĝis tute senvorte. Baldaŭ en la 
printempo oni afiŝos la arton ricevitan apud la arto sendita, por ke la 
kontrastojn observu kaj prikomentu la lernejanoj, instruistoj kaj administ- 
rantoj, la gepatroj de la lernejanoj kaj aliaj vizitantoj al la lernejo. 

Je universitata nivelo, kie mi laboras en la Kolegio, profesoro pri historio 
lastatempe eniris en la por li novan kampon de instruado de arthistorio. 
Kial? Parte pro tio, ke li kiel diplomato spertis la profundan efikon de la 
arto en la historio, politiko, regado kaj religio, samkiel ĝian rilaton al ĉiu el 
ili. La arto, same kiel la literaturo, povas esti efika armilo kontraŭ 
maljusteco kaj kruela konduto (Guernica de Picasso estu nur unu el 
multegaj ekzemploj), kaj efektive pli efika en la senco ke la mesaĝo povas 
komunikiĝi tuj ekde la unua ekvido kaj reago de la observanto. Arto povas 
ne nur pliriĉigi sed ankaŭ ŝanĝi kulturojn. Arto povas inspiri, plibeligi kaj 
plinobligi la vivon, sed aliflanke ĝi uzeblas por vendi produktojn, primoki, 
atenci aŭ refortigi valorojn bonajn kaj malbonajn. Tiun profesoron pri 
interalie germana historio influis gastprofesorino el Germanio, d-rino 
Annette KREUTZIGER-HERR, fake konata pro siaj muzikologiaj kaj artaj 
kulturstudoj. Ŝi, en prelego al la universitata komunumo per unike kreivaj 
bildoj, substrekis kiom kaj kiel efilce nuntempaj artistoj komunikas pri la 
problemoj de naturkonservado, tergloba varmiĝo kaj aliaj preme gravaj 
temoj kiuj rilatas al la kvalito de la homa vivo sur nia planedo. E1 la 
hodiaŭa arto ni povas sperti la nekredeblan belecon de la naturo, kiun ni ne 
povas persone viziti aŭ eĉ surloke ne povas plene enpreni en la konscion. 

Tamen, kontraŭe kapablas ŝoki nin ofte intensaj kaj eĉ korŝiraj 
reprezentadoj de naturdetruado, ekzemple perfortado de la loĝejoj de 
senkulpaj bestoj, ofte ŝajne vane protektantaj siajn idojn kaj estontecon 

kontraŭ atencoj kaj altrudoj de la tiel nomita civilizo kaj ĝiaj reprezentantoj 
kaj konsekvencoj. E1 tiaj bildoj observanto povas konkludi, ke necesas 
protesti kontraŭ agoj kiuj esence malplivalorigas la homajn dignon kaj 
idealojn. Artistoj do povas helpi al la homaro rekonektiĝi kun la naturo, 
deziri ĝin kompreni, konservi kaj glorigi. La arto povas leviĝi kontraŭ 
ekonomia kaj politika potenco, montri veron kiun ne volas akcepti 
diktatoroj, komercistoj, aŭ ĉiuj individuoj pli interesataj de propra profito 
aŭ memvanto. Pro tio ke la arto ne konas landlimojn, ĝi havas potencialon 
ĝis nun ne ekspluatitan por transponti kulturajn, lingvajn kaj sociajn 
barilojn. La arto, aŭ belarto en siaj diversaj formoj, povas devigi nin pli 
humile sinteni antaŭ nia evidenta nescio pri tio kio estas la naturo kaj ĝiaj 
bezonoj, kaj pri la kondiĉoj de niaj kunhomoj. Laste, la arto estas 
interspecia, ĉar ne necese limigita al la homaro, do malfermas pli vastajn 
perspektivojn kie la lingva komunikado ne sukcesus penetri. 

Kolego kaj amiko mia, James Schmidt, emerita profesoro pri arto 
diversmedia, klarigis ke la arto ne nur estas nelimigita, sed ankaŭ neniam 
izolita. Dum la tuta kariero li interesiĝis pri la ĉiutaga aplikado de arto al la 
homa vivo, kio kondukis lin al studado pri teksaĵoj kaj kiel ili sukcesas 
plibeligi niajn vestaĵojn, hejmojn, artan senton kiel normala parto de la 
ĉirkaŭaĵo. Artisto povas trovi belecon en ĉio kio ĉirkaŭas, eĉ grandskale sen 
unu piedpaŝo. Tamen vojaĝado estas esenca parto de la vivo de artisto, ĉar 
ĉiam stimula: subite prezentiĝas tute malsamaj kulminaj kuniĝoj de 
teksaĵoj, formoj, pejzaĝoj kaj koloroj. Kiu vojaĝo aparte efikis sur lian 
perspektivon aŭ plej multe ŝanĝis ĝin? Efektive vojaĝo al Ĉinio. Kie la 
vasta uzado de vivplenaj koloroj kaj interesa kaligrafio aparte lin impresis, 
kaj spronis plurajn novajn artverkojn el liaj propraj metiiloj. Kio 
memorigas pri Ĉinio, ke ekde la unuaj momentoj kiam ili lernas skribi, 
ĉinaj infanoj laboras kiel artistoj, tiel ke la arto profunde enradikiĝas en la 
ĉinan vivsperton kaj interpretadon de ilia mondo. Sen arto, ĉu ni havus 
historion, civilizon kaj la eblon sekvi ĝian evoluadon tra la jarcentoj? Kiel 
konkludis Prof. KREUTZIGER-HERR, sen arto la natursciencoj regus la 
mondon. 

Ĉu dezirinda estonteco? 

D-ro CHARTERS estas profesoro de la Katedro Cornelius Ayer kaj Muriel 
Prindle Wood pri humanismaj studoj en la universitato Principia College, 
Usono, kaj servas kiel vicprezidanto de ILEI. 

Supera Eduko de Esperanto en Ĉinio 


Esperanto-kursoj de Ĉina Komunika Universitato 
(Yu Jianchao, Kopenhago, julio 2011) 

Somere de 2010 diplomiĝis 10 studentoj en la E-Fako de Fremdlingva 
Kolegio en Ĉina Komunika Universitato. Sep el ili eklaboris en la E- 
redakcioj de Ĉina Radio Internacia, E1 Popola Ĉinio kaj Ĉina E-Ligo. Tiu 
kurso estis jam la sesa, kiu kapabligis E-fakulojn por la menciitaj 
institucioj. Ĉina Komunika Universitato estas la sola supera lernejo, kiu 
establis la E-fakon jam antaŭ 60 jaroj. 

Dum la pasinta duona jarcento, kvankam kelkfoje ŝanĝiĝis la nomo, tamen 
la lernejo (nun Ĉina Komunika Universitato) heredis la tradicion kapabligi 
E-fakulojn por nia afero. En la lastaj pli ol 50 jaroj eliris el la E-fako de la 
universitato ĉirkaŭ 60 studentoj, kiuj profesie laboras per E-o, iasence por 
E-o. Inter ili troviĝas meritoplena Dai Songen (forpasinta), elstaraj Tan 
Xiuzhu, Hang Jun (forpasinta) Yu Tao..., veteranaj Li Yuping, Wang 
Yuqin kaj freŝa Wang Shanshan... 

En tiu ĉi raporto ni rigardu la historion, kiel la E-kursoj en la Fremdlingva 
Fakultato de Pekina Disaŭdiga Instituto disvolviĝis al la E-fako ene de la 
nuna Fremdlingva Kolegio de Ĉina Komunika Universitato. 


I. Kial oni establis Esperanto-fakon en ĈKU? 

La ĉina E-movado ludis gravan rolon en la ĉina historio. Post la fondiĝo de 
la nova Ĉinio, la Esperanta laboro estis laŭdata de la registaro. En 1950 
aperis la Esperanta revuo El Popola Ĉinio ; en 1951 fondiĝis Ĉina E-Ligo; 
fine de 1964 ekfunkciis la E-elsendo de Radio Pekina (nun Ĉina Radio 
Internacia). 

1. Kial Ĉinio starigis la E-fakon en Supera Lernejo 

En sia libro Memorando de Ĉina Esperanto-Ligo , sinjoro Hou Zhiping 
(eksa direktoro de la revuo EPĈ) notis: 

• La 11-an de marto 1951 fondiĝis la Ĉina Esperanto-Ligo en Pekino 
(tamen en 1953 ĉesis la funkciado de la Ligo). 

• En majo 1956 sinjoro Hujucz (vicprezidanto de la Konstanta Komitato 
de la Tutlanda Popola Kongreso) estis invitita viziti Moskvon kaj 

Ĉeĥion. Dum la vizito li spertis la tieajn E-agadojn. Reveninte, li 
raportis al la ŝtata konsilantaro kaj petis refunkciigi la laborojn de ĈEL. 
Julie vicĉefministro Chen Yi faris instrukcion, ke ĈEL refimkciu. 

• Januare 1957 ĈEL ĉiufacete revigliĝis, kaj decembre reaperis la revuo 
EPĈ. 

• Julie 1962 la propaganda departemento aprobis, ke la Ligo estu sub la 
Komitato por la Laboroj de Fremdaj Lingvoj 

• Julie 1963 Pekino okazigis ekspozicion pri E-o. La 25-an de julio 
inaŭguriĝis la unua tutlanda kunsido de E-o. Vicĉefininistro Chen Yi 
faris parolon kaj laŭdis la Esperantajn laborojn. Aŭguste ĈEL proponis 
al la Eduka Ministerio, ke en iuj superaj lernejoj funkciu kurso de E-o. 
La propono estis akceptita. 

2. Establo de Esperanto-fako 

Fine de la 50-aj jaroj vicprezidanto de ĈEL sinjoro Jelezo, ĉefsekretario de 
la ligo Chen Yuan kaj kelkaj veteranoj faris provon de E-elsendo ĉe Radio 
Pekino (la nuna Ĉina Radio Internacia). En 1959 la radio komencis prepari 
E-elsendon. Sekve la fremdlingva fakultato de Pekina Disaŭdiga Instituto 
establis la E-fakon. 

II. Skizo pri ĈKU kaj ĝia Esperanto-fako 

Ĉina Komunika Universitato estas grava supera lernejo sub la Eduka 
Ministerio. Komence ĝi estis unu el la sekcioj de la Centra Disaŭdiga 
Buroo (fondita en 1954) por trejni radio-teknikistojn. Aprile de 1959, 
aprobite de la ŝtata konsilantaro, el la sekcio oni lanĉis Pekinan Disaŭdigan 
Instituton. Aŭguste 2004 ĝi ŝanĝis sian nomon en Ĉinan Komunikan 
Universitaton. 

1. Esperanto-fako de ĈKU 

En 1961 Pekina Disaŭdiga Instituto estis rajtigita por fimkciigi E-kurson 
kun la celo klerigi fakulojn por Radio Pekino, kaj la unuaj du kursoj de E-o 
komenciĝis respektive en 1961 kaj 1962. La du kursoj estis por unu jaro kaj 
por unu jaro kaj duono. Entute estis 6 studentoj. 

Oktobre 1964 Pekina Disaŭdiga Instituto venigis 20 studentojn el kvin 
universitatoj, respektive de Pekino, Ŝanhajo kaj Harbino, por la tria E- 
kurso. La studoperiodo estis unu jaro kaj duono. En 1989 venis la kvara 

kurso, E-klaso kun 14 studentoj, kiuj lemis E-on du jarojn. En 2003 estis la 
kvina kurso kun 7 studentoj. Ankaŭ ili havis dujaran studoperiodon. 

En 2006 la sesaj kursanoj studis Esperanton kvar jarojn, kaj 12 studentoj 
aliĝis. Entute 59 studentoj inter 1961 kaj 2010. 

2. Instruistoj 

Pro la limigita aplikado de la lingvo, Pekina Disaŭdiga Instituto havas 
neniun lokon por E-instmisto. Fmtempaj kursoj estis gvidataj de sinjoroj 
Venlo Fon, Zensto kaj Li Shijun (Laŭlum). En 1964 du diplomitoj, Hang 
Jun kaj Zhan Xuede, restis en la instituto kiel E-instmistoj. Tamen dum la 
dekjara kultura revolucio (1966-1976) ĉe la instituto ĉesis ĉiaj instmoj, kaj 
la du diplomitoj eklaboris en Radio Pekina. 

De 1989 la instmistoj por la E-kurso de Pekina Disaŭdiga Instituto estis 
dungitaj ofte de CRI kaj EPC. Ili estis studentoj de la instituto, ekzemple 
Liu Junfang, Li Yuping, Xue Meixian, Zhang Haiping... 

En 2003 sinjoro Li Weilun estis invitita kiel la ĉefinstmanto. Li venis el 
Cina Fremdlingva Universitato. 

En 2006, en la kvarjara kurso, Tan Xiuzhu, Yu Jianchao, Liu Caisheng, 
Zhao Jianping kaj Hou Zhiping laŭfake (intensiva legado, ampleksa legado, 
verkado, tradukado, parolo, aŭskulto, historio...) instmis la E-studentojn. 
(Inter ili Tan, Liu, Yu estis studentoj de la antaŭaj E-kursoj de Pekina 
Disaŭdiga Instituto.) 

3. Lernoobjektoj 

Por la unuaj du kursoj (1961, 1962) la lernoobjektoj estas relative simplaj; 
por la dujaraj kursoj, nome tiuj respektive en 1989 kaj 2003, aldoniĝis la 
lernoobjektoj pri komunikaj rimedoj kiel televido kaj fotado; por studentoj 
de la jaro 2006 la lernodaŭro duobliĝis, kaj pliriĉiĝis la enhavo de la 
lernoobjektoj. 

4. Lernolibroj 

Ne estis taŭgaj lernolibroj. Plej multaj lemolibroj estas kompilitaj de ĉinaj 
veteranoj, ekzemple de Venlo Fon, Li Shijun (Laŭlum) kaj Li Weilun. Ni 
uzis ankaŭ la librojn Paŝoj al plena posedo (de William Auld) kaj Faktoj 
kaj fantazioj (de Marjorie Boulton).... Krome, ni memkompilis legaĵojn. 

5. Praktikado 

Studentoj povas fari praktikan laboron senpere en EPC kaj CRI, tamen 
mankas al ili la ŝanco lerni eksterlande. Ili faris interŝanĝojn kun 

eksterlandaj esperantistoj per korespondado, tamen tre malofte ili 
renkontiĝis kun fremdlandaj samideanoj. Estas feliĉe, ke kursanoj en la 
periodo de 2003 ĝis 2005 spertis la pekinan UK-on en 2004. 


III. Disvolviĝo kaj ŝanĝiĝo de Esperanto-fako 

1. Esperanto-kurso kadre de Fakultato Fremdlingva 

Estis tri kursoj kun 26 lernantoj respektive en 1961, 1962 kaj 1964: 

- En 1961 tri studentoj elĵurnalisma fako estis elektitaj por studi E-on, la 
studperiodo estis unu jaro. 

- En 1962 tri studentoj, ankaŭ el ĵurnalisma fako, konsistigis la duan 
kurson kun studperiodo de unu jaro kaj duono. 

- En 1964 dudek studentoj, plejparte el la ruslingva fako de kvin superaj 
lernejoj respektive de Pekino, Sanhajo kaj Harbino, konsistigis la trian 
kurson de Esperanto por dujara studoperiodo 

(Estas sciate, ke Ĉinio suferis de la 10-jara kultura revolucio de 1966 ĝis 
1976. Ankaŭ Pekina Disaŭdiga Instituto suspendiĝis dum la 10 jaroj. La E- 
fako venigis neniun studenton ĝis 1989, kiam Ĉinio alctive prepariĝis por la 
5-a Azi-Pacifika Kongreso de Esperanto en Qingdao 1992). 

2. Esperanto-fako sub Fakultato de Internacia Ĵurnalismo 

En 1989 dek du studentoj kaj du (por plua studado el Qingdao) konsistigis 
la kvaran E-kurson kadre de fakultato de Intemacia Ĵurnalismo de Pekina 
Disaŭdiga Instituto. La studentoj en la dua studjaro venis el fakultatoj 
respektive de ĵurnalismo, dramaturgio, televizio, elektronika inĝenierio, 
parolarto. Tiuj sin anoncis por lerni E-on en la postaj du jaroj de sia 
studado en Pekina Disaŭdiga Instituto. Ili lernis Esperanton du jarojn. 

3. Esperanto-fako de Kolegio de Internacia Komunikado 

En 2003, proponite de Ĉina Radio Internacia, Pekina Disaŭdiga Instituto 
ree funkciigis E-kurson sub la Kolegio de Internacia Komuniko, kaj 7 
studentoj en la dua studjaro venis el aliaj fakoj. Feliĉe ili kaptis la ŝancon 
partopreni kiel volontuloj en la 89-a UK en Pekino 2004. 

Ekde sia diplomiĝo, ili laboras respektive en EPĈ (1), ĈEL (1), ĈRI (4), 
kaj unu faris pluan studadon eksterlande. 

En 2004 Pekina Disaŭdiga Instituto fariĝis Ĉina Komunika Universitato. 

En 2006 Kolegio de Internacia Komuniko de ĈKU la sesan fojon funkciigis 
E-kurson. 12 junuloj elektis E-on kiel sian studfakon. 


IPR 12/1 >14 



4. Esperanto-fako de Fremdlingva Kolegio 

En 2008 la Kolegio de Internacia Komuniko ŝanĝis sian nomon en Fremd- 
lingvan Kolegion. La studentoj de la jaro 2006 spertis la ŝanĝon. 



IV. La apogilo de la Esperanto-fako 

La kursoj de la E-fako apogas sin sur la lernoobjektoj de la universitato. 
Frutempe (ekde la komenco) la fremdlingva fakultato estis unu el la tri 
fakultatoj de Pekina Disaŭdiga Instituto. 

En 1982, danke al la subteno de la ŝtataj koncernaj departementoj 
(propaganda, radia kaj televida, eduka) la fakultato ekzistis plejparte kiel 
departemento de internaciaĵurnalismo. 


En 1999 fondiĝis la Kolegio de Internacia Komunikado surbaze de la 
Fremdlingva Fakultato, kaj poste ĝi fariĝis la Fremdlingva Kolegio en 
2008, ĉar tiu titolo pli konformas al aliaj kolegioj de la Universitato. (Nun 
entute estas 18 kolegioj kaj 4 institutoj en la Ĉina Komunika Universitato). 
Komence de la 60-aj jaroj de la pasinta jarcento, la nova Ĉinio troviĝis en 
socialisma konstruo. Ĉio estis en burĝono. Studentoj dum la 60-aj jaroj 
havis la gravan taskon fari intemacian komunikadon per E-o kaj disvolvi E- 

movadon. Krom E-o, ili lernis ankaŭ ĵurnalismon, radio-teknikon, 
lingvistikon kaj aliajn. Relative simpla estis la studobjekto. La lernoperiodo 
estis mallonga, de 1 jaro ĝis 1 jaro kaj duono. 

Studentoj de la jaro 1989 havis dujaran studperiodon. Kompare kun la 
antaŭaj, ili havis novajn studobjektojn, ekz. televidon kaj komputadon. 

En la nova jarcento, al la studentoj necesas ellerni komputadon kaj posedi 
la anglan lingvon je certa grado (almenaŭ je la grado 6-a). 

La 2003-ajaraj studentoj feliĉe partoprenis la 89-an UK en Ĉinio. 

En 2006 la universitato unuafoje funkciigis kvarjaran kurson de E-o kaj 
studentoj estis sukcesintoj en ŝtata ekzameno. E-o kaj la angla lingvo estis 
ĉefaj studobjektoj. Krom duobla lernotempo kaj pliaj studoj rilataj al 
internacia komunikado, la studentoj havis ankaŭ la ŝancon elekti la duan 
fakon kaj per tio akiri la duan diplomon. Ili laŭplaĉe elektis akcesorajn 
fakajn objektojn kiel „redaktoro de radio kaj televido”, „ĵurnalismo”, 
„ciferecaj komunikaj rimedoj” „disaŭdiga kaj animatora arto” ktp. 


V. Avantaĝoj kaj mankoj 

1. Avantaĝoj 

a) Laŭbezone kulturi fakulojn en supera lernejo estas efika metodo por 
kapabligi E-laborantojn. Teorie la kapabligitaj studentoj aktivu kiel kernaj 
fortoj de la Ĉina E-Movado. 

b) Mallongtempa kapabligado evidentigas la avantaĝon de Esperanto, kiel 
tion elokvente pruvis la praktikeblo de nia lingvo. 

c) La instruistoj dungitaj de EPĈ kaj Radio posedas praktikajn spertojn kaj 
pri studado (plejparte estis studentoj de la instituto) kaj pri la profesiaj 
laboroj. La instruado multe ligiĝas kun la laboro, tial la studentoj povas pli 
rapide alkutimiĝi al sia laboro. 

2. Mankoj 

a) Mankas taŭgaj lernolibroj: mi prenas la 2006-2010-an kurson kiel 
ekzemplon. En la komenco ni uzis la lernolibron „Moderna Esperanto” 
verkitan de sinjoro Li Weilun (invitita el Fremdlingva Universitato) por la 
intensiva legado, tamen rapide oni finlemis ĝin, tuj sekve ni prenis la libron 
de William Auld: Paŝoj al plena posedo. Inter la du estas granda distanco. 

b) La instituto mem ne havas instmiston de Esperanto. Tio estas la manko 
de faka instruo. 

c) Mankas iuj fak-lecionoj. Ekzemple, oni ne havis lecionojn pri E-historio 
inkluzive de la E-literaturo, kio estas nepra scio por veraj esperantistoj, 
precipe tiuj, kiuj profesie laboras per E-o. Por ne paroli pri esperantologio, 
lingvistiko kaj aliaj rilataj sciencoj. 

Pri aliaj lecionoj kiel verkado kaj tradukado, nenia lernolibro taŭgas por 
niaj lernantoj. Mi elektis nur rilatajn artikolojn de famaj esperantistoj kiel 
Claude Piron, Ivo Lapenna, Edmond Privat kaj aliaj. Iam sinjoro Li Shijun 
(Laŭlum) kompilis la libron Arto de Traduko , el kiu mi post permeso 
elektis iujn ĉapitrojn por la lecionoj pri tradukado. 

Ni invitis sinjoron Hou Zhiping lekcii pri la ĉina E-movado, sed neniu 
leciono pri historio de la monda E-movado, neniu leciono pri E-literaturo, 
neniu leciono pri lingvistiko aŭ gramatiko (Esperante) okazis. 

d) Ne estis interŝanĝoj pri instruado (eĉ inter la engaĝitaj instruistoj malofte 
okazis interbabiloj pri la pedagogio). 

e) La instruado ne estis tre bone aranĝita, ni povis nur sekvi la aranĝon de 
neesperanta fakulo de la kolegio. 

f) Studentoj havis nenian ŝancon fari studan vojaĝon eksterlanden kaj tre 
malofte renkontiĝis kun alilandaj e-istoj. 


VI. Konkludo 

1. La espero de la UEA-prezidanto 

En supera lemejo kulturado de fakuloj de specialaj lingvoj estas tradicio kaj 
efika rimedo. Ĉina Komunika Universitato kiel la sola supera lernejo de 
Ĉinio, kiu establis la E-fakon, metis solidan bazon por levi la ĝeneralan 
nivelon de la ĉina EM. 

Fine de 2008 la prezidanto de UEA sinjoro Dasgupta vizitis Ĉinan Radion 
Internacian kaj prelegis en E-kurso (2006-2010) de ĈKU. Tio estis agrabla 
sperto por la studentoj. Poste li korespondis kun iuj el la studentoj. La 4-an 
de majo 2009, okaze de la 90-a datreveno de la Ĉina Movado de Studentoj, 
li sendis mesaĝon al ni: „Tiun tagon en 1919 komenciĝis en Ĉinio granda 
socikultura renesanco, tradicie nomata Ja movado de la kvara de majo 
Ĉar la ĉinoj pretiĝis por tia procezo de tre longe (se ne nepre konscia), en 
nuraj kvar-kvin monatoj ili trafis profunde ŝanĝi la kulturan staton de sia 
socio. El tiu fermento naskiĝis (aŭ en iuj sektoroj, reliefiĝis kaj solidiĝis) 
ĉiuj elementoj en la moderna ĉina pejzaĝo - inkluzive de la fortika 
Esperanta vizaĝo de tiu unika civilizo. Hodiaŭ ni festas la 90-an 
datrevenon, do rondciferan, de tiu tute unika evento en la moderna 


IPR 12/1 >17 



historio. Mi volas kunfesti ĝin kun vi ĉiuj. Mi tre esperas, ke per ĉi tiuj 
vortoj mi akcelas la procezon de pretiĝo por tio, ke post dekjaroj estu eble, 
ne nur en Cinio, sed ankaŭ inter ĉiuj historie konsciaj esperantistoj, en la 
fermo de solenaĵoj inde festi la centjariĝon de tiu kultura renesanco ”. 

2. Perspektivo 

Laboras nun en CRI kaj EPC esperantisto-fakuloj plejparte el CKU. E1 la 
historio de la E-eduko en tiu lernejo, ni konkludas, ke supera eduko de E-o 
en Ĉinio sendube estas sukcesa. La frutempa kultura celo ŝajnis simpla, sed 
la nuna direktas sin al kulturado de specialistoj interfakaj. 

Ekzistas ankoraŭ mankoj en E-eduko en superaj lernejoj de Ĉinio. Rilate al 
la fako sub ĈKU, ĝia E-instrua programo ne estas tiel profesia, aperas iuj 
eraraj terminoj; mankas taŭgaj lernolibroj; ankoraŭ ne kompletiĝas la edulca 
programo... 

En 2007 mi estis komiisita de ĈKU por ellabori projekton pri la establo de 
la E-fako. Konforme al la universitato, mi faris jenan esprimon laŭ la faka 
destino: 

„La E-fako sekvas la principon de la universitato por la specialaj lingvoj: 
ke la fako estu distinga, kaj ĉiam progresu kun la epoko, ke la studentoj 
estu kompetentaj kun internacia vidkampo.” 

Tio eble estas panorama perspektivo. Ĉar en la lernejo mem mankas 
instruistoj de E-o. Se temas pri la efektivigo, la projekto restas nur ideo. 
Finfine E-o estas lingvo, kvankam artefarita. Kaj oni elmetis, ke la lingvo- 
scienco estas teorio super ĉiuj sciencoj. ĉi devas esti inter-, trans-, super- 
kaj mult-scienca. E-o, kiel scienco mem estas ĉioampleksa krom kun 
lingvistika signifo kaj ĝi devas sciigi ankaŭ pri la movado. 


BEK-Kurso: Netradicia maniero por instrui la 
prefiksojn kaj sufiksojn de Esperanto 


RESUMO: Estas multe da manieroj instrui aŭ lerni la prefiksojn kaj 
sufiksojn de Esperanto. La BEK-kurso sekvas eble unikan vojon kiel 
vidiĝas el tio, ke BEK ne prezentas afiksojn antaŭ ol la relative flua 
parolado de la gelernantoj. BEK ne instruas la afiksojn dum klasĉambra 
periodo: la gelernantoj lernas ilin per la speciala libro NESPO kaj per 
dulingvaj vortaroj kaj aliaj lerniloj. BEK tamen jes ja kvizas kaj testas la 
gelernantojn pri afiksoj. 

Kiel kellcaj legantoj de Internacia Pedagogia Revuo scias, la BEK-Kurso 
(Baza Esperanta Kursaro, ankaŭ nomata Baza EKzercaro) malsimilas de 
tradiciaj kursoj laŭ pluraj vidpunktoj: BEK estas tre longa, ĝis 100 horoj en 
la kurso de Eŭropo kaj pli ol 200 en tiu de Azio. Krome, ĝis 90 elcentoj de 
la lecionotempo de BEK estas praktikado, kaj tiu praktikado okazas 
plejparte sendepende de la kursgvidanto. BEK ofte instruiĝas en tre intensaj 
kursoj (Hispanujo, Francujo kaj Ĉinujo), en kiuj la materialo prezentiĝas ok 
horojn ĉiutage, multe pli ol en tradiciaj kursoj. Kaj tiu listo de malsimilaĵoj 
povas plilongiĝi, sed permesu al mi en ĉi tiu artikoleto prezenti unu trajton 
de BEK, kiu certe kontraŭstaras longdaŭran tradicion de la E-instruado: 
tiun de la prezentado de la sistemo de prefiksoj kaj suflksoj. 

Kutime, dum bazkurso de Esperanto, la instruado de la prefiksoj kaj 
suflksoj okupas centran rolon en la instrumaterialo. Ofte la instruisto 
prezentas kaj klarigas, ekde la unua aŭ dua lecionoj kelkajn simplajn 
afiksojn kiel MAL, IN, GE, IL kaj similajn. Se la bazkurso estas mallonga, 
ni diru, ekzemple, 12 semajnojn kun tri horoj ĉiusemajne, kelkaj instruistoj 
prezentas du aŭ tri afiksojn dum ĉiu leciono. Ofte la kriterio por la 
instruado de tiuj lingveroj estas simpleco, utileco kaj ofteco. Do se MAL 
kaj IL troviĝas en la unuaj lecionoj, afiksoj kiel ESTR kaj IND enmetiĝas 
pli poste, kaj finflne aperas la maloftaj afiksoj kiel END kaj ING. 

Multaj instruistoj prezentas tiajn lingverojn per tradukado. Aliaj provas 
utiligi la rektan metodon, kaj, kiel vidiĝas en la Metodo de Cseh, eblas al la 
instruanto, per lerta prezentado, pli-malpli sukcese instrui afiksojn sen 
tradukado. Tamen en la plejparto de tiuj kursoj, ĉu tradukaj ĉu rektaj, la 
fakto restas, ke ANTAŬ OL la lernanto komencas flue paroli kaj bone 
aŭskulti, tiu lernanto studas kaj lernas preskaŭ ĉiujn prefiksojn kaj 
sufiksojn. En la BEK-Kurso, tute ne okazas tiel. En BEK, la lernanto lemas 
unue bone paroli kaj aŭskulti, kaj nur post tiu momento komencas lerni la 
sistemon pri aflksoj. Krome, tiu lernado plejparte okazas ekster la leciono, 
ne dume. 

Tipa ne-BEKa, enkonduka bazkurso de Esperanto povas daŭri inter 20 kaj 
40 horojn. BEK-Kurso daŭras multe pli da tempo, inter 60 kaj 100 horojn 
en Eŭropo, kaj ĉirkaŭ 200 horojn por ĉinoj, ekzemple. En la unuaj 50 horoj 
de la BEK-Kurso, mi eĉ ne mencias preflksojn aŭ suflksojn. Oni povas diri, 
ke la BEK-Kurso listiĝas inter la plej MALRAPIDAJ kursoj en la historio 
de E-o. La lernado de la afikso-sistemo de E-o okazas nur de kiam la 

gelernantoj jam kapablas paroli la lingvon en pli komunika maniero, kaj tiu 
momento en Eŭropo povas esti post 30 horoj da instruado, kaj en Ĉinio post 
100 horoj. Estas post tiuj momentoj, ke la lernado de la afiksoj komenciĝas. 

Sed, kiel konkrete okazas la lernado de la prefiksoj kaj sufiksoj dum la 
BEK-Kurso? Ni diru, ke tiu lernado okazas plejparte ekster la klasĉambra 
laboro. La gelernantoj studas la afiksojn hejme, kaj ne enklasĉambre. Ili 
lernas, per dulingva vortaro aŭ aliaj lerniloj, ke MAL signifas 
KONTRAŬON; ARO signifas GRUPON, ERO signifas PECON; kaj ILO 
signifas INSTRUMENTON, ekzemple. Aŭ eble ili lernas la afiksojn per 
www.lernu.net kaj sekvas la klarigojn tie. Aŭ ili lernas per la libro 
POŜAMIKO, kaj tiel plu. 

Post tiu ekvido kaj ekkompreno de la signifoj de la afiksoj, la BEK-anoj 
utiligas la libron NESPO, la Nova Ekzercaro pri Sufiksoj kaj PrefiksOj, kiu 
aĉeteblas ĉe Esperantaj libroservoj, aŭ senpage elŝuteblas ĉe la retejo 
www.bekkurso.info . 

Generale NESPO organiziĝas laŭ la afiksoj. Ekzemple, estas unue la 
prefikso MAL, sekvata de multaj ekzemploj kiel MALGRANDA, MAL- 
LONGA, MALPEZA ktp. Due, estas ekzercaro kun kompletaj frazoj kaj 

spacoj por tiu prefikso MAL. Ekzemple: Elefanto estas g_. 

Abeloj kaj formikoj estas M_G_. Tie la lernanto skribas 

GRANDA, MALGRANDAJ. Ĉiuj respondoj, entute pli ol 2000, troviĝas 
ĉe la fino de la libro. Poste, en la sekvaj paĝoj, aliaj afiksoj estas prezentataj 
sammaniere, kaj post la prezentado de la afiksoj kaj la ekzercoj, estas 
speciala ekzercaro, kvizo, en kiu ĉiuj jam lernitaj afiksoj estas utiligataj. 

Unu el la ĉefaj trajtoj de la BEK-Kurso estas ĝia tre ofta ekzamenado kaj 
kvizado. Gelernantoj ĉiutage ricevas ekzameneton pri gramatiko, pri vortoj, 
kaj pri aliaj aferoj. Do, dum mi ne rekte instruas la afiksojn kaj la 
gelernantoj memlernas ilin ekster la klasĉambro, mi jes ja donas al la 
gelernantoj oftajn kvizojn pri tiuj afiksoj. 

Laŭ mi, tiuj kvizoj estas prikonsiderindaj kontribuoj al la lemado kaj al la 
testado de E-o. Mi komencis utiligi ilin en la fruaj okdekaj jaroj, kiam mi 
instmis E-on en Madrido en Hispanio. Ili valoras por kromrolo en ĉiaj 
kursoj, kaj ili speciale servas por la racia ekzamenado de tiu parto de la 
Esperanta gramatiko. Ni rigardu ekzemplon de ili: 

Antaŭ ĉio, sciu ke en la kvizoj pri afiksoj, oni tute evitas utiligon de naciaj 
lingvoj. Pro tio, la kvizoj povas esti utiligataj por lernantoj en ĉiaj kursoj tra 

ĉiuj landoj. Ĉiu kvizo havas 25 erojn, kiuj konsistas el frazeto, substrekita 
vorto kaj spaco por la respondo. La lernanto vidas mallongan frazon en 
E-o, kaj devas traduki tiun frazon el E-o en E-on. La respondo konsistas el 
la substrekita vorto kun afikso. Ni rigardu kelkajn ekzemplojn el la unuaj 
ekzercoj de NESPO: 

tre malgranda domo =_ 

tute ne alta =_ 

pluvi tre malmulte =_ 

patro kaj patrino =_ 

inaj hundoi =_ 

La respondoj de tiuj itemoj estas dometo, malalta, pluveti, gepatroj kaj 
hundinoj. 

Tiuj unuaj kvizoj de NESPO estas relative simplaj kaj inkluzivas malmulte 
da afiksoj. Iom post iom la kvanto da afiksoj kreskas kaj en la lasta duono 
de NESPO troviĝas kvizoj pri preskaŭ ĉiuj afiksoj, do la lastaj ekzercoj 
estas multe pli malfacilaj ol la unuaj. 

Sekvas ekzemploj, el la libro NESPO, kiujn vi povas trovi sur la retejo de 
www.bekkurso.info . La unua ekzemplo (paĝo 26) montras la liston de la 
vortoj por la sufikso EJ, kaj la frazojn (entute 17) kun blankoj por kontroli 
la sciojn de la lernanto. La dua ekzemplo estas kvizo kun 25 eroj, kaj ĝi 
troviĝas en la lasta parto de la libro (paĝo 104). Respondoj troviĝas en la 
libro, ĉe la fino. 


BEKkurso Vortstudo 15: Sufikso -EJ 


ĉevalo 

kino 

ĉevalejo 

kinejo 

dormi 

kuiri 

dormejo 

kuirejo 

duŝi 

lerni 

duŝejo 

lernejo 

halti 

loĝi 

haltejo 

loĝejo 

kafo 

malliber 

kafejo 

malliberejo 


malsanulo 

preĝi 

malsanulejo 

preĝejo 

manĝi 

reto 

manĝejo 

retejo 

naĝi 

ttt 

naĝejo 

tttejo 

necesa 

trinlci 

necesejo 

trinkejo 

ofico 

vendi 

oficejo 

vendejo 

EKZERCO 15: utiligu vortojn kun la sufikso -ejo. 

1. Li estas ŝtelisto, sed la policanoj kaptis lin. Nun li estas en la m_. 

2. Estas lunde matene. La geknaboj estas en la 1_. 

3. La familianoj dormas en la domo, kaj la hundo en la h_. 

4. - Ĉu vi deziras vidi filmon? 

- Jes, ni iru al la k_. 

5. Estas dimanĉe matene. La kristanoj iras al la diservo en la p_. 

6. La kokino estas en la fomo. La forno estas en la k_. 

7. Apartamentoj kaj domoj estas 1_. 

8. Cu vi deziras trinki kafon aŭ teon? Se jes, ni im al la t_. 

9. Cu vi deziras manĝi sandviĉon kun fromaĝo kaj ŝinlco? Do, ni im al la 

m_. 

10. Henriko iras al la lernejo. Li atendas la buson. Li estas ĉe la h_ 

11. La patro de Henriko nun laboras. Li estas bankisto. Li estas nun en la 

o_. 

12. Matene mi lavas min en la d_. 

13. La pastro iris en la p_por la dimanĉa diservo. 

14. La ambulanco alportis la viktimon de la akcidento al la m_. 

15. La instmisto kaj instmistino restas la tutan tagon en la 1_. 

16. En la k_cent personoj spektis la filmon. 

17. La t_de Universala Esperanto Asocio troviĝas ĉe 

www.uea.org. 

BEKumaĵoj - RESTUDO - pri afiksoj XXXII 

mal, in, ge, eg, et, il, ej, on, re, aĵ, ebl, an, ar, ist, ism, estr, pra, mis, id, ec, 
er, on, um, em, ek, ad, uj, aĉ, ul, ind, dis, ing, end, bo, eks 

1. _= kvalito de io utila 

2. _= stato de fianĉino 

3. _= io malglata 

4. _= longa, kontinua dormo 

5. _= prahistoria arbaro 

6. _= ne supre, sed_ 

7. _= kursanino kaj kursano 

8. _= Tiu reŝo abdikis. 

9. _= malbonodora parfumo 

10. = iomete bela 


IPR 12/1 >22 



11. 

= freneza persono 

12. 

= ŝuoi kun truoi 

13. 

= tre alta kai larŝa pordo 

14. 

= returne pasi ŝuldon 

15. 

= fuŝe traduki 

16. 

= komence soni 

17. 

= vastigi ĉien 

18. 

= Tio meritas kredon. Ĝi estas 

19. 

= altai montoi 

20. 

= Oni devas lerni tiun lecionon. Ĝi estas 

21. 

= Ramono helpas ĉiuin. Li estas 

22. 

= Sofia observas tre bone ĉion. Ŝi estas 

23. 

= Oni ne povas penetri tiun lokon. Ĝi ne estas 

24. 

= Sur tiu planto kreskas rozoi. 

25. 

= Ni parolas ĉe tiu parto de telefono. 


Dennis KEEFE, Universitato de Nankino, Ĉinujo 


Panteono por niaj eminentaj pedagogoj 


Edukado.net , la porinstruista paĝaro en decembro 2011 la duan fojon 
enirigis en sian Panteonon dekon da vivantaj pedagogoj. 

La koncerna sekcio de la paĝaro celas kolekti informojn kaj prezenti la 
vivresumon de tiuj E-pedagogoj, lciuj multon faris por la instruado kaj 
disvastigo de la internacia lingvo, ĉu per rekta surpodia laboro, ĉu per 
verkado de lerniloj aŭ trejnado de E-instruistoj. 

En la Panteono troviĝas jam prezentoj de sepdeko da historiaj, jam 
forpasintaj instruistoj, inter ili Andreo Cseh, Tiberio Morariu, Lidia 
Zamenhof, Henriko Seppik, Istvan Szerdahelyi, Edward Symoens, Cathy 
Schulze, Zsuzsa Barcsay kaj de multaj aliaj. 

La Panteono de edukado.net iusence tamen estas nekutima templo de 
granduloj. Okaze de la Zamenhofa tago, kiu nehazarde estas ankaŭ la 
lanĉotago de la paĝaro, la redaktoro Katalin Kovats ĉiujare distingas ankaŭ 
10-15 vivantajn esperantistojn, kiuj per siaj multflankaj kaj valoraj agadoj 
meritas jam dumvive okupi sian lokon inter la senmortuloj. 

Generale por la Panteono la distingitoj mem verkas pri si mem prezenton, 
kaj tiel la legantoj el unua mano povas legi foje tre modestajn, foje detalan 
vivresumojn. Fine de la unuopaj paĝoj por ĉiu prezentito eblas lasi 
personajn dankvortojn kaj mesaĝojn, aŭ dividi memoraĵojn pri komunaj kaj 
rilataj eventoj. 

En 2010 estis premiitaj 24 kolegoj : Detlev Blanke (DE), Marjorie Boulton 
(GB), Renato Corsetti (IT), Carla De Lorenzi (IT), Lars Forsman (SE), 
Helmar Gunter Frank (DE), Claude Gacond (CH), Will van Ganswijk (NL), 
Ronald Glossop (US), Ursula Grattapaglia (DE), Giuseppe Grattapaglia 
(IT/BR), Paul Gubbins (GB), Marta Eugenia Alonso Gutierrez (CU), Mila 
van der Horst-Kolinska (PL/NL), Dennis Keefe (US/CN), Zsofia Korody 
(HU/DE), Ilona Koutny (HU/PL), Stefan MacGill (NZ/HU), Stano Marĉek 
(SK), Sophia Mensen (NL), Rob Moerbeek (NL), Luigia Oberrauch 
Madella (IT), Pedro Fernandez Rodriguez (CU), Zlatko Tiŝljar (HR/SI). 

En 2011 la sekvaj 10 kolegoj estis prezentataj : Jorma Ahomaki (FI), Hans 
Bakker (NL), Ewa Bondar (PL), Eva Farkas-Tatar (HU), Tereza Kapista 
(RS), Boris Kolker (RU/US), Geza Kurucz (HU), Maria Majerczak (PL), 
Luis Jorge Santos Morales (CO), Irena Szanser (PL). 

Kompreneble kaj bonŝance la laŭmeritaj listoj kaj de la jam forpasintoj kaj 
de la vivaj distingitoj povus esti multe pli longaj kaj multe pli internaciaj. 
Nia redaktejo en la koncerna parto de la FORUMO atendas proponojn de la 
esperantistoj, kaj petas ankaŭ konkretajn kontribuojn. Ni kore gratulas al 
ĉiuj premiitoj kaj invitas la legantojn de IPR viziti kaj kontribui al la 
koncerna sekcio (http://edukado.net/biblioteko/panteono). 

Katalin KovAts, redaktoro de www.edukado.net 


Porinstruista ekzameno kaj kvina starto de nova 
universitata grupo ĉe la Interlingvistikaj Studoj de 
_UAM, en Poznano_ 


de Ilona K0UTNY (Pollando/Hungario) 

Dum la septembra interlingvistika sesio (17-23.09.2011) en la Universitato 
Adam Mickiewicz okazis ekzamenoj de 10 partoprenantoj de la unujara 
instruista trejnado, kiu estas komuna entrepreno de la Interlingvistikaj 

Studoj de UAM kaj de ILEI kun la kontribuo de edukado.net. Post unujara 
serioza laboro (kun du surlokaj sesioj en UAM) la entuziasma intemacia 
gmpo (Magdalena Feifiĉova (SK), Ildiko Joone Ladanyi (HU), Gisela 
Macioszek (DE), Arlette kaj Edmond Plutniak (FR), Gizela Sklorz (PL), 
Svetlana Smetanina (RU), Petra Smideliusz (HU), Margaretha Symoens 
(BE) kaj Szabolcs Szilva (HU)) prezentis siajn finlaboraĵojn kaj ekzamen- 
iĝis pri gramatiko, literaturo kaj movado de E-o por akiri la instmrajtigon 
de ILEI. Pluraj analizis lernmaterialojn kun la gvido de d-rino Katalin 
Kovats. Flanke de ILEI partoprenis la ekzamenojn ankaŭ Zsofia Korody. 
La laboraĵoj estas konsulteblaj ĉe edukado.net. 



De maldekstre: Marija Jerkoviĉ, Ilona Koutny kaj Tea Radovanoviĉ 

Kvar gestudentoj de la interlingvistika fako finis siajn 3-jaran studadon per 
defendo de siaj finlaboraĵoj kaj respondoj al la demandoj de la ekzamen- 
komisiono: du kroatinoj Marija Jerkoviĉ ( kroataj lernolibroj de Esperanto 
kaj iliaj verkistoj ) kaj Tea Radovanoviĉ ( tradukita kroata literaturo al 
Esperanto ), Sean Healy el Usono ( masina tradukado kaj Esperanto) kaj 

Petro Balaz el Slovakio (moderna informado kaj DVD kreita ĉe E@l) - 
ĉiuj stipendiitoj de ESF. 

La 5-an fojon komencis sian 3-jaran studon nova grupo ĉe la Postdiplomaj 
Interlingvistikaj Studoj de UAM la 17-an de septembro. La parto- 
prenantojn el 10 landoj salutis la vicdekano de la Novfilologia Fakultato, 
prof. Jerzy Kaliszan. Li emfazis la unikecon de la interlingvistikaj studoj, 
jam bone instaliĝintaj en la Novfilologia Fakultato kaj la ĝojon, ke ĝi altiras 
partoprenantojn el multaj landoj. La gvidantino de la Studoj, prof. Ilona 
Koutny bonvenigis la partoprenantojn skizante la 13-jaran historion de la 
Studoj kaj la sekvantajn kursojn kaj taskojn. La studoj povis starti danke al 
stipendioj de ESF kaj de ILEI/UEA, kaj al la entuziasmo de la parto- 
prenantoj, speciale de la brazila grupo. La 20 kursanoj (5 el Brazilo, po 3 el 
Hungario, Pollando kaj Svislando, po unu el Francio, Germanio, Italio, 
Hispanio, Rusio kaj Usono) konsistas plejparte el junuloj, sed ne mankas 
spertaj esperantistoj (Mireille Grosjean, gvidantino de la Ekzamena 
Komisiono de ILEI kaj Stefano Keller, estrarano de UEA). 

Ili povis partopreni en 4 intensaj kursoj: - prof. John Wells prezentis kun 
vervo diversajn sonsistemojn en la mondo kaj pli detale la fonetikon de 
Esperanto ; - prof. Vera Barandovska-Frank traktis interlingvistikon : de la 
tereno de interlingvistiko kaj intemacia lingvosituacio tra la etnaj 
interlingvoj kaj piĝinoj ĝis planlingvoj; - prof. Aleksander Melnikov 
analizis la nocion kulturo kaj speciale la terenojn de E-kulturo kaj la fonajn 
sciojn de tipa esperantisto; - Lidia Lig^za pliproksimigis la poezion kaj 
Tomasz Chmielik la prozon de la unua periodo de la esperanta literaturo al 
la ĉeestantoj. Ne mankis diskutoj kaj reagoj. 

Dua Interlingvistika Simpozio en UAM 

La interlingvistikan sesion sekvis Interlingvistika Simpozio (22-23.09. 
2011) „Interlingvistiko kaj esperantologio antaŭ la defioj de la 21-a jar- 
cento“, same en la Novfilologia Fakultato, organizita la 2-an fojon (la 
antaŭa okazis dum la dekjariĝo de la Studoj en 2008). Aliĝis al ĝi kvindeko 
da partoprenantoj el 15 landoj: inter ili novaj kaj malnovaj gestudentoj kaj 
instmistoj de la interlingvistika fako. Okaze de la malfermo kaj la vic- 
dekano de la Novfilologia Fakultato kaj la vicdirektoro de la Lingvistika 
Instituto emfazis la gravan kaj prestiĝan rolon de interlingvistiko en la 
scienca vivo de la fakultato, dankis pro la organiza laboro la iniciatinton kaj 
gvidanton de la Interlingvistikaj Studoj, prof. Ilona Koutny, kaj deziris 

fruktodonan konferencon. La dudeko da prelegoj okazis en 4 sekcioj: 
lingvistiko, metodiko, movado kaj literaturo. Fine de ĉiuj sekcioj okazis 
diskutoj pri la defioj al la donita tereno. Kellcaj ekzemploj el la programo: 
translingvigi kulturaĵojn en E-on (A. Melnikov), Globish (M. Farris), 
ekstermovadaj kunlaborebloj (Zs. Korody), RITE: Reta Instruista Trejnado 
ĉe edukado.net (K. Kovats), lingvopolitiko de UEA ĉe UN (S. Keller), 
atendoj de la esperantistaro por UEA (Z. Galor), la E-a literaturo sojle de la 
21-a jarcento - kien, kiel kaj por kiu? (T. Chmielik). Programo ĉe 
http://edukado.net/upload/enhavo/dosieroj/anoncoj/Interlingvistika%20Sim 
pozio-l.pdf. 

La ĵaŭda bankedo pasis en tre bona etoso. La dekanino de la Novfilologia 
Fakultato ĉeestis kaj diris kelkajn favorajn vortojn pri la Interlingvistikaj 
fako kaj simpozio. Kiel kutime - la tuton finis la kultura aranĝo Arkones 
semajnfine kun aldonaj prelegoj, spektakloj kaj koncertoj. Tiel la 
gestudentoj povis ekkoni ankaŭ la polan esperantistan medion kaj agrable 
malstreĉiĝi. 

Menciindas ankaŭ du gravaj eventoj, kiuj firmigas la lokon de inter- 
lingvistiko en UAM: la nomumo de Ilona Koutny (gvidanto de la Inter- 
lingvistikaj Studoj kaj de la Ugrofinna Katedro) kiel profesoro kaj ŝia 
premiado pro la multjara organiza kaj didaktika laboro en la interlingvistika 
fako (intervjuo en la Pola Retradio: http://retradio.posterous.com/ - 
30.09.2011). 


Dujara, trilanda modela kunlaboro 


GRUNDTVIG-projekto enkadre de la Dumviva 
Lernado Programo de Eŭropa Unio 


Partnera Projekto 2009 - 2011 kun la titolo: La plej rekta vojo al 
aktivigo de la popolo 55+ pere de speciala eduka programo 

de Zsofia KORODY (Germanio/Hungario) 

1) Enkonduko 

La subteno al diversaj klerigcelgrupoj estas grava tasko en la tuta Eŭropo. 
La dana pastoro Nikolai Frederik Severin Grundtvig estas kvazaŭ la 

inventinto de la klerigado por la t.n. „plenkreskuloj”. La fama eŭropa 
klerigprogramo por plenkreskuloj ricevis la nomon de la dana pastoro kaj 
pioniro por plenkreskula klerigado, nome GRUNDTVIG. 

Ankaŭ plenkreskuloj, do la pli aĝa generacio (en eŭropaj socioj eĉ kun pli 
longa vivdaŭro ol en la antaŭaj jardekoj), havas laŭleĝan rajton je 
klerigado, kvankam tio ĝenerale estas iom neglektata. Guste pro tio estas 
grave, ke ekzistas EU-buĝeto por disdoni relative altajn subvenciojn por 
projektoj, kiuj sukcesas atingi la agnoskon de la specialaj naciaj klerig- 
agentejoj. 

Tio estis por ni, projektpartneroj el Pollando (Pola Esperanto-Asocio), 
Germanio (Interkultura Centro Herzberg, ICH) kaj Slovakio (E@I), bona 
kialo okupiĝi pri projekto por la pli aĝa generacio. La prezidintino de PEA 
Halina Komar trovis multajn homojn el la aĝgrupo 55+ por komuna 
projekto. Ŝi trovis kaj spertajn esperantistojn kaj novajn el la propra 
hejmloko, kiuj volis lerni la komunan pontlingvon E-o samtempe kun novaj 
geamikoj el Slovakio kaj Germanio. La kunlaboro komenciĝis en aŭtuno 
2009 kaj ni ĉiuj konsideras ĝin plensukcesa. Do, nun ĝi havas veran 
modelkarakteron kaj utiligante niajn spertojn kaj konsilojn, oni povas 
ellabori projektojn laŭ la sama metodo en aliaj lokoj kaj landoj. 

La unua paŝo estis planado, la priparolado de fareblaĵoj el la baza ideo: ni 
instruu E-on al aktivaj maljunuloj, kiuj havas tempon ekz. post la pensiiĝo 
kaj ŝatus, povus lerni ne nur la lingvon sed ankaŭ tion, kiel ili poste mem 
fariĝu multobligantoj, klerigantoj, kursgvidantoj, organizantoj de klubkun- 
venoj. Aldone al tiu instrukapabligo estis la celo trejni la 55+ kursanojn pri 
uzado de komputilo kaj utiligo de interreto por memlernado kaj klerigceloj. 

En januaro 2009 Halina Komar vizitis Interkulturan Centron Herzberg en 
Herzberg am Harz - la Esperanto-urbo por ellabori la projekton kun Peter 
Zilvar kaj Zsofia Korody, kiuj jam ekhavis sperton pri tio per la Comenius- 
projekto por lernejanoj. Kiel la tria partnero aliĝis el Slovakio E@I, sed 
malgraŭ la klopodoj bedaŭrinde neniu asocio, institucio troviĝis el 
Hungario kiel kvara partnero. Grava celgrupo de la projekto estis parto- 
prenantoj en la studoj de la t.n. Universitato de la Tria Aĝo kaj ni celis - kaj 
sukcesis! - ricevi eŭropan subvencion por ebligi al la kursanoj vizitojn al la 
partnerlandoj kaj partoprenon en klerigsesioj, seminarioj, kulturaj kaj 
turismaj programoj. 

2) La komenco 

La unua paŝo estis organizi komunan trejneblon por la internacia kursanaro 
kaj zorgi pri lingva perfektigo kaj samtempe pri la bezonataj movadaj 
respektive metodikaj konoj. La tutsemajna kurso dum Torpedo-5 inter 9-16 
oktobro 2009 en Herzberg am Harz - la Esperanto-urbo, Germanio 
donis la bezonatan lingvan, fakan kaj metodikan trejnadon kaj enhavis 
ankaŭ studojn pri gramatiko, interlingvistiko, literaturo, movadhistorio, 
Esperanto-kulturo. Gravan rolon ludis la konatiĝo kun diversaj 
instrumetodoj, didaktiko kaj instru-praktiko, kun aparta atento al 
andragogio, specifaĵoj por instrui plenkreskulojn, pensiulojn, kiuj ankoraŭ 
ŝatus, povus kleriĝi, akiri novajn sciojn. 

La instruado uzis kiel bazan fadenon la ’Manlibron pri instruado de 
Esperanto’ kaj metis en la fokuson la instrumetodon, instrumaterialon 
ellaboritan de Stano Marĉek. Estis avantaĝe, ke la lernolibro ’Esperanto per 
rekta metodo’ estas akirebla en multaj naciaj lingvoj, kun kompleta 
instrupakaĵo, bildkartoj kaj KD-oj. 


Kursanoj konatiĝas kun libroj, instrumaterialoj 

La organizadon, fakan programon enkadre de la Tradicia Oktobra 
Renkonto Pedagogia (TORPEDO) prizorgis gvidantoj de ICH: Peter Zilvar 
kaj Zsofia Korody, projektpartneroj respondecaj pri la klerigado. Multaj 
famaj prelegantoj, metodikistoj, instruistoj, konataj fakuloj el la Esperanto- 
movado (Stefan MacGill, Katalin Kovats, Lidia Lig^za, Stanislaw 
Mandrak, Gerald Tucker, Jevgenij Gaus, Petro Balaz) venis por instrui, 
prezenti, gvidi la seminariojn. 

Ĉiuj planitaj celoj estis atingitaj dum tiu trejnsesio, la intensa lernado 
bonege preparis ĉiujn al la sekvaj fazoj. La kunestado, kunlemado de la 
partneroj okazis en bonega atmosfero, tre amika partnerecrilato, kiu eĉ 
intensiviĝis, profundiĝis dum la dujara periodo. 

La vizito al la Esperanto-urbo, la konatiĝo kun la laboro de ICH, rigardado 
de la multaj E-rilataj lokoj kaj objektoj en la urbo plifortigis la sentojn, ke 
valoras la peno, indas la regula kaj kompetenta okupiĝo pri E-o. Tio donis 
novajn celojn, novajn emojn al la ĉeestantoj por altigi sian lingvan nivelon, 
strebi je perfektiĝo. 

3) La daŭrigo 

A1 la projekto apartenis ankaŭ vasta informado, publika prezentado de la 
celoj, la aktivaĵoj kaj la rezultoj de la internacia kunlaboro. La reprezent- 
antoj de la tri projektpartneroj kunvenis en Nowy S^cz, PL, por akordigi 
farendaĵojn, decidi pri la detala programo de la dujara projekto. 

Ili reprezentiĝis ĉe la 19-a Monda Ekonomia Fommo en Krynica-Zdroj kaj 
ĉeestis en la konferenco de la Universitato de la Tria Aĝo, kie ili starigis 
informtablon kun multaj Esperanto-eldonaĵoj, libroj, broŝuroj, varbiloj kaj 
prezentis la stmkturon de la dujara kunlaboro. Pri la projekto, pri la unuaj 
bonaj rezultoj Halina Komar (PEA) raportis en la jubilea Zamenhof-festo 
en Berlino en decembro 2009. A1 la dissemado de informoj bone kontribuis 
ankaŭ pluraj gazetartikoloj ne nur en la Esperanto-gazetaro sed ankaŭ en 
nacilingvaj gazetoj. 

Inter 22-29 majo 2010 en la pola vilaĝo Rytro, apud Nowy S^cz, estis 
organizita intensa lingvokurso sub gvido de Katalin Kovats ( edukado.net ) 
por plua lingva perfektigo de la projekt-partoprenantoj kaj por prepari ilin 
al la internaciaj lingvoekzamenoj laŭ la Komuna Eŭropa Referenckadro 
(KER). La tutsemajna trejnado funkciis ankaŭ kiel modelo por efika lingvo- 
instmado, por bone elektitaj metodoj, didaktikaj helpiloj. 

La kursmaterialo inkluzivis ankaŭ metodikajn partojn kaj pro tio servis kiel 
daŭrigo al la komencita trejnado, lciun la gmpo ricevis en oktobro 2009 en 

Herzberg. Ĉi-foje estis pli detale traktataj la gramatika-traduka, situaci- 
komunika kaj la rekta metodoj. 

Grandan rolon ludis tie ankaŭ E@I, kies fakuloj kun gvido de Peter Balaz 
instruis la uzadon de komputilo por lingvo-lernado kaj instruado, klarigis la 
utiligon de teknikaĵoj kaj de la interreto, prezentis la retajn kursojn de 
lernu.net, la enhavan buntecon kaj valoraĵojn de edukado.net kaj konsilis 
ankaŭ pri efika reklamo, varbado por kursoj, por Esperanto. Jen, estis 
plenumita tio, kio staris en la projekto: ni trejnu ankaŭ multobligontojn, 
kursgvidontojn, klubestrojn. En junio 2010 estis grava limdato: la t.n. 
duontempa raporto devis esti sendita al la naciaj klerigcentroj, respon- 
deculoj pri Grundtvig-projektoj. Temis pri preparodo de dokumentoj kaj 
alŝuto de materialoj al komuna interreta prezentejo, paĝaro de Komuna 
Eŭropa Trezorejo [European Shared Treasure ], kie estas kolektitaj detaloj 
pri la ĝis tiam plenumitaj taskoj, partaj rezultoj, akiritaj spertoj, atingaĵoj. 

4) La fino 

Post kunvenoj en Germanio kaj Pollando la partoprenantoj el la tri partneraj 
landoj povis spertiĝi en unu-semajna intensa kurso dum Somera Esperanto- 
Studado (SES, 2-9.07.2010) en Pieŝt’any, Slovakio. Ili plibonigis siajn 
lingvajn kapablojn en diversnivelaj lingvokursoj kaj spertiĝis en novaj 
cirkonstancoj pri kursorganizado respektive instrumetodoj. 

Denove ĉiuj tri projektpartneroj aktive kunlaboris: pri la organizado zorgis 
Peter Balaz, rektmetodan kurson gvidis Stano Marĉek (ambaŭ el Slovakio), 
preparkursojn al la UEA/ITK-ekzamenoj laŭ la Komuna Eŭropa Referenc- 
kadro (KER) gvidis Peter Zilvar (nivelo Bl) kaj Zsofia Korody (niveloj B2 
kaj Cl) de Interkultura Centro Herzberg el Germanio. Estas ĝojige, ke el 
inter la trejnitoj jam meze de la dujara projektperiodo sukcese trapasis la 
KER-ekzamenojn 4 kandidatoj en la nivelo Bl, 6 en B2 kaj 10 en Cl. 

En la Forumo de la Universitato de la Tria Aĝo (septembro 2010, Nowy 
Sĉjcz, PL) Zsofia Korody kun Halina Komar prezentis al cento da delegitoj 
la tre sukcesan trilandan Grundtvig-projekton „Esperanto 55+”, detale 
rakontis pri la efika kunlaboro kaj pri la bonaj rezultoj. La vizito de Zsofia 
al Nowy Sĉjcz ebligis ankaŭ la personan, oficialan transdonon de la kvar- 
lingvaj, prestiĝaj KER-lingvoatestiloj al la sukcesintoj. 

La lasta grava internacia evento por la projektmembroj estis la multflanka 
renkontiĝo en Nowy S^cz inter 30.04. kaj 07.05.2011: Zsofia Korody (DE), 
kiu alvenis kun du Grundtvig-kursanoj, rakontis pri ILEI, pri kursoj, 
ekzamenoj kaj projektoj en Herzberg, Peter Balaz kaj Stano Marĉelc (SK) 

kontribuis al la programo de la Tutpollanda Esperanto-Kongreso per 
fakprelegoj, prezentadoj. Memorinda travivaĵo estis por ĉiuj tri partneroj la 
partopreno en la granda surstrata urba festo dum la Eŭropa Tago. Ili utiligis 
la eventon ankaŭ por organiza laborkunveno kaj por priparoli la finraport- 
adon pri la Grundtvig-projekto, kiu laŭ la postuloj de la naciaj agentejoj 
devis esti preta ĝis la fino de septembro. 

La fina raporto enhavis ĉiujn detalojn pri la intemaciaj renkontiĝoj, vizitoj 
al partnerinstitucioj, klerigsesioj, pretigitaj filmoj, intervjuoj, aperintaj 
gazetartikoloj, fotoalbumoj, bildoj ktp. Ĉiuj partneroj aparte devis prizorgi 
sian propran dokumentadon kaj ili devis ankaŭ raporti pri la komunaj 
atingaĵoj. Kiel ĉefaj projektproduktoj estis redaktitaj kvar-lingva interreta 
prezentejo (< eo55.ikso.net fare de Katarina Noskova, E@I) kaj same 
kvarlingva 8-paĝa broŝuro (Gmndtvig Partnera Projekto 2009-2011 fare de 
Zsofia Korody, ICH). Inter la bonaj rezultoj de la trilanda kunlaboro estis la 
regulaj dialogoj ene de la partnereco. La Gmndtvig-partneroj povas fieri: ili 
ne nur plenumis ĉion, sed superis la atendeblajn rezultojn. Ne temas nur pri 
la lingva perfektiĝo, trapasitaj ekzamenoj sed ankaŭ pri faka evoluo. Kelkaj 
partoprenintoj jam memstare organizas E-eventojn, klubkunvenojn, gvidas 
E-kursojn, instmas en lernejo. Multaj daŭrigas la kontaktojn unu kun la 
aliaj, ĉu gmpe, ĉu individue, ĉefe danke al modernaj komunikad-programoj 
en la interreto. Por la sekva Somera E-Studado en Nitra, SK, fine de julio 
2011, la polaj partneroj preparis kulturprogramon kaj kiel bela krono por 
interamikiĝo estas konsiderebla la denova vizito al Herzberg am Harz, 
survoje al kulturvojaĝo al la Eŭropa Parlamento en Bruselo. 

Resume: ni esperas, ke kelkaj E-asocioj, institucioj sekvos nian modelon, 
utiligos niajn spertojn. Nepre rekomendinde la partopreno en Gmndtvig- 
projekto. Por pluaj informoj, konsiloj, helpo vi povas turni vin al la 
projektgvidintoj per la hejmpaĝo http://eo55.ikso.net. 


Por via notlibro 


Venontaj sesioj de Internaciaj Ekzamenoj de ILEI / UEA 

• Julio 2012: Kunming, Ĉinio, kadre de ILEI-konferenco (niveloj: 
„elementa” kaj „meza”). 

• 10-11 novembro 2012: Kotonu, Benino (kulturcentro CODIAM) 
kadre de kursaro okazigota de NRO „Scio Sen Bariloj” (niveloj: 
„unua kontakto” kaj „elementa”). 

• Decembro 2012: Dakaro aŭ Thies, Senegalio, kadre de kurso 
okazigota de NRO „Scio Sen Bariloj” (elementa nivelo). 

• Esplorata plia sesio: Nepalo, aŭgusto 2012 

Mireille GROSJEAN (mirejo.mireille@gmail.com) 

Kurso fervojista ricevas verdan lumon 

ILEI starigas kunlaboron kun IFEF (la Internacia Fervojista E-Federacio), 
kadre de ties 64a Kongreso okazonta en Herzberg, la E-urbo, inter la 19a 
kaj 25a de majo, 2012. Post novjaraj traktoj, estas konsentite, ke ILEI 
organizos nov-specan programeron - naŭ-sesian seminarion pri la arto 
instrui E-on en fervojistaj rondoj. Ĝi celas instruistojn kaj kursgvidantojn 
(aŭ -ontojn), ne nepre fervojistajn. Ĝi prezentos novan didaktikan ŝtuparon, 
surbaze de la unilcaj bezonoj kaj potencialoj de la lingvo mem; tio estas uzi 
verbocentran aliron, kun forta atento al la (ne)transitiveco. Seminarianoj 
trastudos skemon por kreata kurso kun vigla kaj fervojista enhavo, kun 
didaktika ŝtuparo modifita de la paralele pretigata jubilea kurso. Parto- 
prenontoj interŝanĝos instruspertojn, diskutos jubileajn varbagadojn, kaj 
ricevos tasketon prepari en paroj kvin-minutajn modellecionojn. La tri-taga 
kurso laŭplane komenciĝos sabate, la 19an de majo, ekde la 15a horo (2 
sesioj), kun tri pliaj horoj dimanĉe kaj kvar lunde. Ĝin gvidos la prezidanto 
de ILEI, Stefan MacGill. La kosto por la seminario kaj ĝiaj presitaj 
materialoj estos 10 eŭroj por aliĝintoj al la IFEF-kongreso kaj 20 eŭroj por 
nealiĝintoj, pageblaj surloke. Atestilojn pri partopreno ni disdonos. La 
seminaria programo kaj superrigardo de la etapoj de la fervoja kurso estas 
troveblaj en la retejoj de ILEI kaj la Kongreso: http://ifk64.esperanto- 
urbo.de (maldekstra menuo). (smg) 

La 1-a kunsido de Ĉina Ligo de Esperantistaj Instruistoj (ĈLEI) 

La 25-an de decembro 2011 okazis kunsido de la ĈLEI en la 9-a Ĉina 
Kongreso de E-o, en kiu partoprenis pli ol 50 personoj. S-ino Gong 
Xiaofeng, prezidantino de ĈLEI, prezidis la kunsidon. Fakte tio estas la 
unua kunsido de ĈLEI post ĝia fondiĝo en la jarmezo. S-ino Gong 
Xiaofeng dividis la laborojn de la estraranoj kaj kreis la laborplanon. Laŭ la 
plano ĈLEI okazigos siajn seminariojn paralele kun lokaj kongresoj. Ĝi 
daŭre organizos la trejnadojn en vintra kaj somera ferioj kaj helpos al 
universitatoj malfermi E-kursojn. Por efike altigi la lingvonivelon kaj 
reguligi la E-lernigadon en la lando ĈLEI planas starigi ekzamenan 

sistemon de Ĉinio, kiu konsultos la ekzamenan sistemon de ILEI 
konsiderante la ĉinan realon. S-ino Gong emfazis la reguligon de lerniloj. 
Si diris, ke nun al ĉinaj mezlernejoj mankas E-lernolibroj, ĈLEI faros 
laboron en tiu flanko. Si esprimis, ke ĈLEI havas respondecon en 
internaciaj kulturaj interŝanĝoj. En la sekvaj jaroj ĈLEI helpos al 
universitatoj kaj divers-nivelaj lemejoj starigi ĝemelajn lemejojn pri E-o 
por doni al ili pli da ŝancoj uzi la lingvon. En la diskutado de la kunsido 
multaj ĉeestantoj prezentis la E-lernigadon de sia loko kaj deziras, ke ĈLEI 
bone ludu sian rolon en E-lernigado. La kunsido decidis, ke ĈLEI regule 
redaktos kaj dissendos sian bultenon al la membroj por interŝanĝi E- 
lernigajn informojn ĉinajn kaj internaciajn. (laŭ raporto de Chen Ji) 

Festlibro pri Helmar Frank 

Okaze de la okdekjarigo de Prof. Helmar FRANK, la Akademia Libroservo 
Paderborn planas eldoni festlibron. Oni povas kontribui per sciencaj 
artikoloj (ĉiuj temoj, laŭ fakoj de AIS: kibernetiko, humanistiko, stmktur- 
sciencoj, filozofio, natursciencoj, morfosciencoj) aŭ per financa subteno. 
Pri limdatoj kaj detaloj demandu s-inon Vera Barandovska-Frank 
(vera.barandovska@uni-paderborn.de) aŭ elŝutu la PDF-dosieron de 
http://www. ais-sanmarino. org/publik/oma%C4 %9Dlibro Jrank80/Letero % 
20Festschrift%o20Frank.pdf. 

Somera ILEI-Kursaro en Germanio 

2xl-semajna, 125-hora intensa lingvoperfektiga kaj instmkapabliga 
trejnado en Herzberg am Harz - la E-urbo, akireblo de ILEI-diplomo. Nova 
modula varianto de la unu-jara ILEI-UAM klerigprogramo kun la fakoj: 
gramatiko, interlingvistiko, literaturo, historio, lingvopedagogio, metodiko, 
E-kulturo. Aldoniĝas temoj pri movada informado, organizado, varbado, 
gazetara laboro, interkultura komunikado. Kaj distraj programeroj, 
ekskursoj! 

DATO: 13-20.07.2012 intensa lingvo-perfektiga fazo, modularo I. 

20-28.07.2012 pedagogia-metodika fazo, modularo II. 

KOTIZOJ: 125 kurshoroj por 125 €=1 instmhoro por 1 € aŭ eĉ malpli! 


por 1 semajno/2 semajnoj 

A-landoj 

B-landoj 

ĝis 30.04.212 

65/125 

45/80 

post 30.04.2012 

80/140 

65/125 

Detaloj ĉe http://esperanto-urbo.de {Kursoj, klerigado) 

ALIĜO: Interkultura Centro Herzberg, DE-37412 Herzberg am Harz, 
Grubenhagenstr. 6, Zsofia Korody, estrarano de ILEI por edukcentroj, 
ekzamenoj kaj instrukapabligo: zsofia.korody@esperanto.de. 

Kongreso de Federacio Internacia de Instruistoj de Vivantaj Lingvoj 

FIPLV {Federacion Internationale de Professeurs de Langues Vivante ) 
anoncas la okazigon de sia sekva Monda Kongreso en Helsinko, Finnlando 
en la 8a kaj 9a de junio 2012. Tiu evento okazas nur ĉiun trian jaron. ILEI 
rilatas kun sia finna sekcio pri partopreno; dezirinde estas, ke ILEI-anoj 
proponu referaĵojn por la Kongreso; sekvos informoj kiel fari tion. Detaloj 
ĉe: www.sukol.fi/fiplv2012. 


Reago 


Estimata S-ino Anna-Liisa Ali-Simola, 

Atente mi legis en IPR 11/4, p.19, vian vidpunkton pri la bezono de 
reklamado por Esperanto. Vi ja pravas skribante, ke la celo de artikolo aŭ 
de reklamo estas allogi legantojn por lerni E-on. Sed la problemo estas trovi 
taŭgajn informojn, taŭgajn argumentojn por veki ian intereson ĉe legantoj. 
Ĉu fakte, kiom da legantoj de la franca tagĵurnalo Le Monde legis tiun 
tutpaĝan reklamon, kiun pagis S-ro Etsuo Miyoshi? Tre malmultaj! Mi ja 
havis okazon legi tiun tekston antaŭ ĝia aperigo, ĉar S-ro Miyoshi mem 
sendis ĝin al mi. Kaj mi sciigis al li mian dubon tiurilate. 

Mi havas la impreson, ke tro ofte e-istoj forgesas, ke por iel allogi, lingvo 
estu nepre utiligebla por plej diversaj celoj, ĉefe por fakaj, profesiaj, 
komercaj celoj. Bedaŭrinde, ĝis nun, E-o estas apenaŭ, aŭ eĉ tute ne uzata 
por tiaj celoj. Niaj fakaj asocioj estas ĝenerale nur surpaperaĵoj sen iu ajn 
vera utileco. Eble mi eraras, sed mi havas la impreson ke en E-medioj oni 
ĉefe ade babiladas nur pri Esperanto mem kaj pri la Majstro, forgesante ke 
ni ne plu vivas en la fino de la 19-a sed en la 21-a jarcento! 

Neniam E-o allogos vastan publikon pro relativa facileco; krome ĝi ja ne 
estas tiom facila, kiel ĉiutage pruvas la senfinaj komencantoj kaj la 
„saluton-ĝis-revid-uloj”! Pro tio mi havas egan admiron por personoj kiel 
Prof. D-ro Helmar Frank, kiu fondis AlS-n (Akademio Internacia de la 

Sciencoj) kies celo estis uzi E-on fakcele kun kaj apud aliaj lingvoj 
<http://www.ais-sanmarino.org/>; ni bedaŭru, ke ĝia aktiveco nun lamas 
post la malsaniĝo de ĝia ĉefa fondinto! Same mi bondeziras sukcesegon al 
S-ro Dennis Keefe por liaj admirindaj projektoj E-Insulo kaj E-Universitato 
<http://www.esperanto-insulo.info/>! 

Reklamado nepras, ja, sed tio ne signifas, ke aŭtomate multaj homoj 
interesiĝos pri la lingvo... se ne eblas uzi ĝin utile kaj ne nur movadcele! 
Dum 8 jaroj - de januaro 1980 ĝis decembro 1987 - mi verkis monate 
50-liniajn kronikojn pri E-o en la belga tagĵurnalo La Derniere Heure [la 
lasta horo], eldonita en 120.000 ekzempleroj. Gravega problemo kaj 
malfacila tasko por mi estis trovi novan temon ĉiumonate (sume 96), ĉefe 
pri aplikado de la lingvo! Konkreta rezulto estis, ke pluraj personoj miris 
pro la fakto, ke E-o ankoraŭ vivis; eble kelkaj iom pli informiĝis pri tiu 
lingvo, pri kiu ili povis legi ĉiumonate. Sed mi konas neniun kiu, pro mia 
kroniko, eklernis E-on kaj aniĝis al belga E-asocio aŭ loka E-grupo. Eble 
mi estas malbonega reklamisto... Konklude: E-o bezonas reklamadon, ja, 
sed ankaŭ kaj ĉefe utilajn aplikadojn! 

Kore via: Germain PlRLOT 


La Dua Komuniko de la 45-a Konferenco de ILEI 
Kunming, 20-26 julio 2012 


La arto de komunikado, komunikado de artoj 

Konferenca laborgrupo 1 vizitis la gastiganton de la 45-a Konferenco de 
ILEI, Profesian Artkolegion de Kunming, inter la 28-a de novembro kaj 3-a 
decembro 2011, por aranĝi surlokajn kondiĉojn por la konferenco. Tiam 
estis subskribita kontrakto inter ILEI kaj la Artkolegio, kiu difinas ĉion 


1 Prof. d-rino GONG Xiaofeng - Arko (prezidanto de LKK, ĉina sekciestro de 
ILEI), S-ro PENG Zhengming - Trigo (LKK-ano, prezidanto de Hubei-a E-Asocio) 
kaj s-ro Radojica Petroviĉ (ILEI-estrarano pri konferencoj). Flanke de la 
Artkolegio la grupon gastigis Prof. DUAN Yongxin (kolegiestro, vicprezidanto de 
nia LKK) kun siaj kunlaborantoj, inter kiuj S-ro ZHANG Lianjin (konsiliano de 
Yunnan-a E-asocio, nia LKK-ano, gvidanto de E-kurso por studentoj de la 
Artkolegio prepare por la konferenco) 

bezonatan por la normala laboro de la konferenco kaj agrabla septaga 
restado de la konferencanoj en domoj de la Artkolegio, situanta apud la 
lago Dian Chi. Ni ankaŭ komencis negoci kun turisma agentejo pri turisma 
programo por la konferenco kaj transporto al la UK en Hanojo post la 


konferenco, ni klarigis niajn bezonoj 
ni atendas la definitivan oferton. 

Konferencejo 

Prelegsalonoj, kunvenejoj, koncert- 
ejo, dormoĉambroj kaj manĝejo - 
ĉio troviĝas ene de la Artkolegio, je 
kelkminuta promendistanco. La 
prelegejoj estas ekipitaj per kompu- 
tilaj projekciiloj kaj ordinaraj 
murtabuloj. La solenaj malfermo 
kaj fermo, bonveniga kaj adiaŭa 
vesperoj kaj kelkaj aliaj program- 
eroj okazos en la koncertejo. Dum 
la tuta semajno la konferencanoj havc 


l, diskutis pri komenca oferto kaj nun 



je dispono senpagan retkonekton. 


Loĝado kaj manĝoj 

La interna hotelo de la kolegio certigas la bezonatan komforton por la 
konferencanoj en dulitaj kaj trilitaj ĉambroj kun: banĉambro kaj necesejo 
en ĉiu ĉambro, littukoj, bantuko kaj mantuko, televidilo, varma akvo inter 
la 7-a kaj 10-a horoj matene kaj 19-a kaj 24-a horoj vespere. Eblas mendi 
dulitan ĉambron por unu persono. Matenmanĝo, tagmanĝo kaj 
vespermanĝo estos disponigataj memserve en restoracio de la Artkolegio 
kaj konsistos el 20 pladoj, inter kiuj pluraj estos vegetaraj. Konferencanoj 
ne kutimiĝintaj al manĝbastonetoj bonvolu kunporti sian forkon kaj 
tranĉilon. Prezoj por unu persono por tranoktado kun tri manĝoj tage, 
ekde tagmanĝo la 20an ĝis matenmanĝo la 27an de julio: 

• En tripersona ĉambro: por unu nokto 20 €, por 7 noktoj 140 €, 

• En dupersona ĉambro: por unu nokto 25 €, por 7 noktoj 175 €, 

• En unupersona ĉambro: por unu nokto 35 €, por 7 noktoj 245 €. 

Bv. mendi retmesaĝe aŭ paperletere al la estrarano pri konferencoj 
indikante: la tipon de la ĉambro, datojn por kiuj vi mendas, kaj pagendan 

sumon. Bonvolu pagi laŭ unu el la manieroj indikitaj en la aliĝilo (IPR 11/4 
p. 39 kaj http://ilei.info/novajxoj/45Konf-alighilo.pdf). 

Por pli luksa loĝado, ni atendas hoteloferton de la turisma agentejo, por 
subskribi kun ĝi prian kontrakton. 

Transporto 

Ĉe alveno kaj foriro, la Artkolegio proponos senpagan transporton de 
konferencanoj inter la flughaveno de Kunming kaj la konferencejo. 
Transporto el Kunming al Hanojo por UK estos organizita buse kaj trajne 
por tiuj kiuj ne volos flugi tien pro multekosta flugbileto. Ni atendas 
definitivan oferton de la turisma agentejo kun itineraj kaj prezaj detaloj. 
Ĉiukaze, la 27an de julio post la matenmanĝo la grupo busos el Kunming 
ĝis la stacidomo en la vjetnama landlima urbo LaoCai. La busveturo daŭras 
pli-malpli 8 horojn kun sufiĉaj paŭzoj por tagmanĝo kaj aliaj bezonoj. 
Poste oni daŭrigos per nokta trajno por atingi Hanojon la 28an de julio 
matene. Inversdirekta reveno per trajno kaj buso estos organizita por tiuj 
kiuj post UK revenos al Ĉinio, aŭ hejmen tra Ĉinio. Ne forgesu havigi 
vjetnaman vizon se ĝi estas postulata por vizitantoj el via lando. 

Por uzado de la urba trafiko en Kunming mem ni ankoraŭ donos la 
informojn pri trafiklinioj, taksioj kaj prezoj. 

Konferenca programo 

Sekvante sian tradician skemon de faka-kleriga, labora-organiza kaj 
kultura-distra fadenoj, la konferenca programo ankaŭ adaptiĝos al la 
specifaj bezonoj de la regiona E-movado kaj ILEI-agado en Orienta Azio. 
La 2-a ISOA (ILEI-Seminario en Orienta Azio) okazos enkadre de la konfe- 
renca programo la 22an de julio 2012, en formo de prelegoj, forumoj kaj 
laborgrupoj pri E-metodikaj specifaĵoj kaj problemaro en Orienta Azio, 
daŭrigante kaj plikonkretigante la diskutojn lanĉitajn per la pasintjara 1-a 
ISOA. Alternativaj programeroj estos proponitaj al tiuj kiuj ne intersiĝos pri 
ISOA. Kelkaj unuaj aliĝintoj jam proponis siajn programkontribuojn. Ĉiuj 
konferencanoj estas petataj proponi siajn kontribuojn, precipe por la 
Interkona frandvespero , Internacia vespero kaj Lingva festivalo , sed ankaŭ 
por aliaj programpartoj laŭ la programskemo prezentita en la Unua 
Komuniko (IPR 11/4 p. 34-40 kaj http://ilei.info/novajxoj/45Konf- 
alighilo.pdf). Altkvalitan kaj kulture riĉan programon ni ĝuos en la 
bonveniga kaj adiaŭa vesperoj, prezentotan de studentoj de la Artkolegio, 

ontaj profesiaj muzikistoj, dancistoj kaj scenejartistoj venantaj el pli ol 
trideko da ĉinaj etnoj kaj plimulto de ĉinaj provincoj. Ankaŭ la Lingva 
festivalo ebligos al la konferencanoj konatiĝi, almenaŭ specimene, kun la 
lingva kaj kultura diverseco de Ĉinio paralele kun lingvoj de eksterĉinaj 
konferencanoj. 



Ekskursoj 

La ĉirkaŭaĵo de Kunming estas regiono turisme alloga pro siaj naturaj 
vidindaĵoj kaj kultura bunto. La turisma agentejo, kiun ni kontaktis, ofertos 
tuttagajn kaj duontagajn ekskursojn al la fama Ŝtona arbaro [vd supre ], aŭ 
etno-vilaĝo, aŭ ornamriĉaj grotoj, aŭ aliaj vizitindaĵoj ekster kaj en 
Kunming, inkluzive de marĉandvizitoj al la urba bazaro. Por ebligi al 
konferencanoj ĝui pliajn ekskursojn, anstataŭ en ununura ekskursa tago, ni 
kombinos ilin kun ceteraj konferencaj programeroj en diversaj tagoj por 
laŭplaĉa elekto. Do, oni povas aliĝi al la konferenco tuj, kaj mendi 
ekskursojn kaj aliajn servojn kiam la kompleta oferto estos publikigita en la 
retpaĝaro de ILEI kaj alimaniere. A1 jamaj aliĝintoj la oferto estos rekte 
komunikita. 


IPR12/1>39 


Kunming invitas vin: venu kaj partoprenu, lernu kaj lernigu, ĝuu kaj 
ĝuigu - laŭ la tradicia etoso de ILEI-konferencoj kaj nova elano de 
ILEI en Orienta Azio. 

Viajn aliĝilojn, mendojn, kontribuproponojn, aliĝojn al internaciaj 
ekzamenoj de ILEI/UEA, demandojn kaj rimarkojn bonvolu sendi retpoŝte 
aŭ papere al la estrarano pri konferencoj (la adresoj troveblas sur la dua 
kovrilpaĝo). La unua aliĝperiodo kun la plej malaltaj kotizoj finiĝas la 31an 
de marto 2012. Por konferencanoj el Ĉinio validas kotizoj kaj prezoj en 
CNY. Ili bonvolu turni sin al la ĉina sekciestro de ILEI, prof. d-rino GONG 
Xiaofeng - Arko (< arko.gong@qq.com ) kaj pagi enlande. 

Radojica PETROVIĈ 


Informoj pri ILEI 


Laborkomisionoj 

Ekzamena: Mireille Grosjean (prezidanto), Monika Molnar (vicprez.), Reza Torabi (sekretario), Karine 
Arakelian, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Tieko Isikawa, Ana Montesinos de Gomis. 

Kontrola: Ulla Luin, Simon Smits, Rudi Koot. 

Lerneja: Julian Hemandez (gvid.), Carola Antskog, Jennifer Bishop, Ronald Glossop, Tieko Isikawa, 
Marija Jerkoviĉ, Luigia Madella, Jacqueline Poux, Ermanno Tarracchini, Mihai Trifoi. 

Regulara: Marija Beloŝeviĉ, Rob Moerbeek, Atilio Orellana Rojas (Estrare: Stefan MacGill). 
Terminara: Miroslav Malovec, Ilona Koutny (Estrare: Radojica Petroviĉ). 

Universitata: Duncan Charters (gvid.), Aida Ĉizikaite, Renato Corsetti, Ilona Koutny, Radojica 
Petroviĉ, Kristin Tytgat. 


Kunlaborantaj institucioj 

EEU: Eŭropa Esperanto-Unio. Komisiito pri instmado kaj rilatoj kun ILEI: Carola Antskog, 
Brokarrvagen 89, FI-25700 Kimito, Finnlando, cantskog@kolumbus.fi. 

E@I ( Edukado ĉe Interreto): Vifazna 840/67A, SK-958 04 Partizanske, Slovakio, info@ikso.net. 

Tel: (+421) 902 203 369. Retejo: http://www.ikso.net/eo/. 

Fondajo edukado.net - funkciiganta la paĝaron de instruistoj, instmantoj kaj memlemantoj 
Direktoro: Katalin Kovats, Spaanvaterstraat 74. NL-2593 RP, Den Haag, Nederlando. 

Retadreso: redaktanto@edukado. net. 

ICH (Interkultura Centro Herzberg): Gmbenhagenstr. 6, DE-37412 Herzberg am Harz, (+49)55215983, 
Trejnsesioj, metodikaj kursoj, pedagogia fakbiblioteko, intemaciaj ekzamenoj, kontaktpersono: 
Zsofia Korody, zsofia.korody@esperanto.de. 

FIPLV (Internacia Federacio de Instruistoj de Vivantaj Lingvoj): Repr. de ILEI: Stefan MacGill. 
TEJO (http://www.tejo.org/): Observanto de ILEI ĉe TEJO: Radojica Petroviĉ. Observanto de TEJO 
ĉe ILEI: Petra Smideliusz. 

UEA: Nieuwe Binnenweg 176, NL-3015 BJ Rotterdam, Nederlando, www.uea.org. Observanto kaj A- 
komitatano de ILEI ĉe UEA: Stefan MacGill.. Observanto de UEA ĉe ILEI: Claude Nourmont. 
UN (Unuiĝintaj Nacioj): komisiitoj de ILEI: Rob Moerbeek, R. Glossop, L. Biro. 

UNESKO (en neformalaj rilatoj): Reprezentantoj de ILEI: Fran^ois Lo Jacomo, 72, quai de la Loire, 
FR-75019 Paris , francois.lojacomo@wanadoo.fr, Monique Arnaud, Ecole Chemin de 1'Esperanto, 
Les Pelloux, FR-05500 Benevent et Charbillac, monique.arnaud@aliceadsl.fr; Jean-Pierre 
Boulet, 17 Av. de la Dordogne, FR-63800 Coumon d'Auvergne, tel.: (+33) 4 73 84 90 60. 

_Membreco kaj pagado por aliaj servoj_ 


Membreco kostas 20 € en A-landoj (laŭ UEA-difino) kaj 10 € en B-landoj, kun ricevo de 4 numeroj 
de IPR jare. Kun aliro nur al reta versio, membreco kostas 10 € por la A-landoj kaj 5 € por la B- 
landoj. Bonvenaj estas donacoj al la fondaĵoj de ILEI, konferencaj pagoj kaj abonoj por Juna amiko. 
Sekciestroj en trideko da landoj akceptas membrigojn kaj donacojn; simile, perantoj por Jiina amiko 
akceptas abonojn enlande. Por pagoj rekte al la intemacia ILEI informu skribe al Julija Batrakova, 
p/aNieuwe Binnenweg 176, NL-3015 BJ Rotterdam, Nederlando, <persiko@mail.ru>. 

La pagoj povas okazi pere de la nederlanda ILEI-konto, al la ILEI-konto ĉe UEA aŭ al la sveda konto: 

* Pagoj al la nederlanda konto de ILEI: numero 4676855 ĉe ING Bank N.V., IBAN NL55INGB 
0004676855, BIC INGBNL2A. Bv. aldoni € 5 por la nederlandaj bankokostoj pagante el ekster EEA 
(Eŭropa Ekonomia Areo). 

* Pagoj al konto de ILEI ĉe UEA: Pri pagmanieroj vidu informojn en la Jarlibro de UEA. Atentu pri 
aldono de sumo por bankkostoj. Indiku viajn nomon kaj landon, mallonge la celon de la pago, kaj unu el 
la tri kontoj ilek-a (ĝenerala), juna-1 (Juna amiko ), pike-b (projekto Interkulturo). 

* Pagoj al la sveda bankkonto: E1 Svedio pagu al konto 8327-9, 994 515 014-3 ĉe Swedbank. 

E1 aliaj landoj pagu al IBAN SE56 8000 0832 7999 4515 0143 kun BIC/SWIFT-kodo SWEDSESS. 
Aldonu 6 eŭrojn por svedaj bankkostoj se vi pagas el ekster Eŭropa Unio. 

* Simpla abono de IPR sen membreco: 20 €. Reklamtarifoj por IPR: 180 € por plena, 110 € por duona 
kaj 70 por kvarona paĝoj. Tio inkluzivas bazan grafikan pretigon: kostojn de ekstra pretigo oni rajtas 
fakturi. Sekcioj reklamante edukajn projektojn rajtas peti trionan rabaton. 

ILEI estas jure registrita ĉe la Komerca Ĉambro en Den Haag sub numero 27181064 kun sidejo ĉe la 
Centra Oficejo de UEA en Roterdamo. Hejmpaĝo de ILEI: http://www.ilei.info. 


Redakciaj informoj 

Respondeca eidonanto (verantw. uitgever): Iwona Kocilba, Graaf de Fiennesln 54, BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antwerpen, tel: 
(+32-3)-234 34 00. Redaktejo: Nemeth Jozsef, HU-8531 Ihasz, Fo u. 41/5, 
<jozefo.nemeth@gmail.com >, http://www.ilei.info/ipr/; tel: (+36-89) 356-050. 

La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Beverwijk , < moerbeekr@gmail.com >. 

La nunan numeron ni sendis al la presejo 20 februaro 2012, 
redaktofino por la sekva numero 15 aprilo 2012. 


Sekcioj de ILEI 


Albanio : Vasil Pistoli, 
c/o Bardhyl Selimi, 

Rmga Fortuzi, nd.9, h.l, ap. 3, 
AL-1016 Tirana, 
selimibardhyl@yahoo. com 
Aŭstralio : Jennifer Bishop, 
24/8 Wallen Rd, Hawthom, 
AU-3122 Victoria, 
bishop.jennifer699@gmail. com 


Belgio : Marc Cuffez, 
Elisabethlaan 295, 

BE-8400 Oostende, 
marc. cuffez@telenet. be 

Benino . Fran^ois 
Hounsounou, 

BP 226, BJ-Lokossa-Mono, 
hounfranc@yahoo.fr 


Brazilo : Leysester Miro, 
ma Jorge Tiburcia 592, Vila 
Mariana, 

BR-041-26001 Sao Paulo (SP) 
leysester@gmail. com 
Burundo : Jeremie 
Sabiyumva, 

BP 170, Rumonge-Bumndi, 
ane_bur@yahoo.fr 

SEKCIOJ (daŭrigo) 

Ĉeĥio: Jana Melicharkova, Polni 
938, CZ-696 02 Ratiŝkovice, 
melicharkova@quick. cz 
Ĉinio: Gong Xiaofeng, School of 
Environmental and Chemical 
Engineering, Nanchang University, 
CN-330031 Nanchang, 
arko.gong@qq. com 
Danio : Bent Jensenius 
Hojstrupvej 124, DK-2700 
Bronshoj, bentjensenius@gmail.com 
Finnlando : Sylvia Hamalainen 
F.E. Sillanpaan katu 2 C 46, 
FI-33230 Tampere, 
sylvia.h@kolumbus.fi 
Francio : Michel Dechy, 

65 allee de la Cremaillere, 

FR-59650 Villeneuve d'Ascq, 
michel_dechy@hotmail. com 
Germanio : Zsofia Korody, 
E-Centro, Grubenhagenstr. 6, 
DE-37412 Herzberg/Harz, 
zsofia. korody@esperanto. de 
Hungario : Jozsef Nemeth, 
vidu surp.41. 

Italio : Luigia Oberrauch Madella, 
via Prampolini 8, IT-43122 Parma, 
silkovojo@aliceposta. it 
Japanio : Isikawa Tieko, 

Tate 1-6-6-103, JP-353-0006 Siki- 
si, Saitama-ken, 
isksanjo@ff.e-mansion. com 
Katalunio : Pedro M. Martin 
Amau Gatell 2, ES-17300 Blanes, 
ileicat@hotmail. com 
Korea Resp. : LEE Jung-kee, 
Moklyun Usong Apt. 307-707, 
Bomke-dong, Dongan-ku, Amyang- 
si, Kyungki-do, KR-431 -070, 
esperan to @saluton. n et 
Kroatio/KEL : Marija Jerkovic, 
Jamnska 6, HR-10000 Zagreb, 
mjerkovic@net. hr 
Kroatio/KEU : Ivan Bekavac- 
Basic, Kuŝlanova 59, HR-10000 
Zagreb, ilei@hes-keu.hr 
Kubo : Marta Alonso Gutierrez, 
Kuba E-Asocio, Apartado 5120, 
CU-10500 La Habana, Cuba, 
info@esperanto. co. cu 
Meksiko: Carlos Hemandez 
Loarca Arco del Triunfo 2019-40 
San Pedrito los Arcos, MX 76148 
Queretaro Mexico, ilei@esperanto- 
mexico.org 


Nederlando : Robert Moerbeek, 
Zwaansmeerstraat 48, NL-1946 AE 
Beverwijk, moerbeekr@gmail.com 
Norvegio : Anne Karin Bondhus, 
Morenefaret 8A, NO-4340 Bryne, 
akbondhus@jkn.no 
Pollando : Tomasz Chmielik, ul. 
Jarz$binowa 3/33, PL-21-040 
Ŝwidnik, tchmj@wp.pl 
Rumanio : Mihai Trifoi, 

Str. Principala, Bl.l Ap.3, 
RO-527116 Bixad/Jud. Covasna, 
mihaitrifoi@yahoo.com 
Serbio : Radojica Petrovic, 

Bul. oslobodjenja 36, 

RS-32000 Ĉaĉak, 
radojica.petrovic. rs@gmail. com 
Svedio : Agneta Emanuelsson, 
Carl Ugglas vag 6, SE-641 37 
Katrineholm, 

agi. emanuelsson@telia. com 
Svislando : Mireille Grosjean, 
Grand-me 9. Case postale 9, 
CH-2416 Les Brenets, 
mirejo. m ireille@gmail. com 
Togolando : Attiogbe-Agbema- 
don B., Mensah, T.I.E.To, B.P. 
13169, Lome-Togo, 
esp. togo@cafe. tg 
Ukrainio : Volodimir Hordijenko, 
p/k35, Kijiv-133, UA-01133 
volodomir@ukr. net 
Usono kaj Kanado : Ronald 
Glossop, 8894 Berkay Avenue, US- 
63136-5004 Jennings, MO 
rglossop@mindspring. com 


Reprezentantoj 

Armenio : Lida Elbakjan, Moldo- 
vakan 26/2, kv.52, AM-375062 
Erevan, Lidaelb@yahoo.com 
Barato/Hinda Unio : Venkatesh 
Reddy, No. 216, Off Main Road, 
Whitefield, Bangalore 66, 
Kamataka, esperovr@yahoo.co.in 
Bulgario : Mariana Gencheva, 
Targovska 95, BG-5180 Polski 
Trambesh, maries972@yahoo.com 
Ĉilio: Hector Campos Grez, 
Casilla 903, CL-3340000, 
hecg@uea.org 
Islando : Loftur Melberg 
Sigurjonsson, Traĉarberg 13, 

IS-221 Hafnarfjorĉur, 
lofturmsig@yahoo. de 


Israelo : Gian Piero Savio, 

13/4 Menora-str. IL-53490 
Givatajim, saviogp@zahav.net. il 
Kongo DR : Viktor Lukolama 
Lufimpu, c/o Mampuya Diakiese, 
B.P. 7598, CILU, Kinshasa 1, 
kekcd@yahoo.fr 
Nov-Zelando : Gwenda Sutton, 
12C Herbert Gardens, 

186 The Terrace, 

NZ-6001 Wellington 1, 
gwenda.s@ihug.co.nz 
Uzbekistano : Eugeno S. 
Perevertajlo, Abon. jashik 140, 
Poĉtamt, UZ-700000 Taŝkento, CIS, 
esperuzo@mail. ru 


Kontaktpersonoj 

Bolivio : Leandra Dia Rios, Calle 
Maria Estivariz No 290, Avenida 
Coronel Valdez Pasaje Zaratustra, 
Villa Pabon, Zona Central, 
mileis_7@hotmail. com 
Bosnio kaj Hercegovino : Nimeta 
Kulenoviĉ, Branica Sarajeva 15/V, 
BA-71000 Sarajevo 
Estonio : Helgi Hromova, 

Pk. 623, EE-12602 Tallinn 
Haitio : Christine Theano, Christ- 
Roi, Imp. Romane #41, HT-6110 
Port-au-Prince, 

christinetheano@hotmail. com 
Indonezio : Ilia Sumiltia Dewi, 
Pemmahaan, Pejuang, Pratama, 
Blok L, no. 11, RT/RW 003/006, 
Bekasi, Jawa Barat, 
ilia. dewi@gmail. com 
Kenjo : Gilbert S. Sikala, 
Chemomi Estate, P.o. Box 22, 
30301, Nandi Hills, Kenya, 
simiyugilbert@yahoo. com 
Kostariko : Hugo Mora 
Poltronieri, Apartado 4981, 
CR-1000 San Jose, 
tikoguau@gmail. com 
Litovio : vakas 

Nepalo : Bharat Kumar Ghimiere, 
Nepala Esperanto-Asocio, G.P.O. 
Box 10518, Kathmandu, 
nespa_bharat@hotmail. com 
Urugvajo : Sonia Risso, Pascual 
Costa 3253 Apto 1215, UY-11700 
Montevideo, sonry@adinet.com.uy 






Grupo de la 3-landa Grundtvig-projekto en SES, Piestany, Slovakio (vdp.27) 



La finfarintoj de la instruista trejnado kun siaj instruistoj en Poznano (vdp.24) 

